text:
Yehova azali Nzambe oyo ayebi kobongisa makambo
“Nzambe azali Nzambe, ya mobulu te, kasi ya kimya.”
1, 2. (a) Nani azali ekelamu ya liboso ya Nzambe, mpe ndenge nini Yehova asalelaki ye? (b) Nini emonisi ete baanzelu babongisami malamu?
YEHOVA, Mozalisi ya molɔ́ngɔ́ mobimba asalaka makambo na molɔngɔ. Ekelamu na ye ya liboso ezali mwana na ye se moko oyo abotamaki, oyo abengami “Liloba” mpo ete azali molobeli ya libosoliboso ya Nzambe. Liloba yango asalelaki Yehova na boumeli ya ebele ya bambula, mpo Biblia elobi ete: “Na ebandeli Liloba azalaki, mpe Liloba azalaki elongo na Nzambe.” Biblia eyebisi mpe biso ete: “Biloko nyonso esalemaki na nzela na ye [Liloba], mpe eloko moko te esalemaki soki na nzela na ye te.” Eleki sikoyo mbula soki 2 000, Nzambe atindaki Yesu Kristo to Liloba awa na mabele, epai asalaki na bosembo nyonso mokano ya Tata na ye na ndenge ya kokoka.
2 Liboso aya awa na mabele, Mwana wana ya Nzambe asalaki lokola “mosali ya mayele.” (Mas. 8:30) Na nzela na ye, Yehova azalisaki bamilio ebele ya baanzelu mosusu kuna na likoló. (Kol. 1:16) Na likambo etali baanzelu yango, vɛrsɛ moko ya Biblia eyebisi biso boye: “Bankóto mbala nkóto bazalaki kosalela ye [Yehova], mpe nkóto zomi mbala nkóto zomi batɛlɛmaki liboso na ye.” (Dan. 7:10) Biblia elobelaka baanzelu lokola “mampinga” ya Yehova oyo ebongisami malamu.
3. Pesá motángo ya minzoto mpe baplanɛti, mpe ndenge nini ebongisami?
3 Tokoloba nini mpo na biloko mosusu oyo Yehova akelá, na ndakisa ebele ya minzoto mpe baplanɛti? Mpo na minzoto, zulunalo moko (Chronicle) na Houston, na Texas elobeli bolukiluki moko oyo euti kosalema. Emonisi ete ezali na “minzoto bamiliare na bamiliare, to mbala misato koleka bakalkile oyo bato ya siansi bazalaki kosala liboso.” Minzoto ebongisami na bagalaksi, mpe mokomoko na yango ezali na bamiliare ya bamiliare ya minzoto to baplanɛti. Bagalaksi mingi ebongisamá na bituluku ya mikemike mpe ya mineneminene.
4. Mpo na nini ebongi mpenza ete basaleli ya Nzambe awa na mabele básalaka na bomoko?
4 Ndenge kaka baanzelu ya sembo babongisami malamu na likoló, minzoto mpe baplanɛti ebongisami mpe malamu mpenza. (Yis. 40:26) Yango wana, ebongi mpenza koloba ete Yehova akoki kobongisa basaleli na ye awa na mabele. Alingaka ete básalaka makambo na molɔngɔ, mpe kosala bongo ezali na ntina mingi mpo bazali na makambo mingi ya ntina ya kosala. Mosala kitoko mpe ya sembo oyo basaleli ya Yehova ya ntango ya kala mpe ya mikolo na biso basali, emonisi polele ete azali na bango mpe ete azali “Nzambe ya mobulu te kasi ya kimya.”
NDENGE OYO BASALELI YA NZAMBE BABONGISAMAKI NA NTANGO YA KALA
5. Ndenge nini ebongiseli ya kotondisa bato na mabele mobimba ekatamaki?
5 Ntango Yehova akelaki Adama ná Eva, ayebisaki bango boye: “Bóbota mpe bókóma mingi mpe bótondisa mabele mpe bótya yango na nse na bino, mpe bózala na bokonzi likoló ya mbisi ya mbu mpe likoló ya bikelamu oyo epumbwaka na likoló mpe likoló ya ekelamu nyonso oyo ezali na bomoi, oyo ezali kolanda na mabele.” (Eba. 1:28) Bato basengelaki kokóma ebele na mabele mpe kokoba kosala makambo na molɔngɔ mpe kokómisa mabele mobimba paradiso. Kasi, ebongiseli wana ekatanaki mpo na mwa ntango mpo Adama ná Eva bazangaki botosi. (Eba. 3:1-6) Na nsima, “Yehova amonaki ete mabe ya moto ezalaki mingi na mabele mpe mposa nyonso ya makanisi ya motema na ye ezalaki kaka mabe ntango nyonso. Mpe mabele ebebaki na miso ya Nzambe ya solo mpe mabele etondaki na mobulu.” Yango wana, Nzambe akanaki koyeisa Mpela na mabele mobimba mpo na koboma bato mabe.
6, 7. (a) Mpo na nini Yehova andimaki Noa? (Talá elilingi ya ebandeli.) (b) Nini ekómelaki bato nyonso oyo baboyaki koyokela Noa?
6 Kasi, “Noa andimamaki na miso ya Yehova” mpo “azalaki moyengebene” mpe “azalaki na mbeba te kati na bato ya ntango na ye.” Lokola “Noa atambolaki elongo na Nzambe ya solo,” Yehova ayebisaki ye atonga masuwa moko monene. (Eba. 6:8, 9, 14-16) Masuwa yango ezalaki mpenza ebongiseli oyo ezwamaki mpo bato mpe banyama bábika. Na botosi nyonso, ‘Noa asalaki nyonso oyo Yehova apesaki ye mitindo,’ mpe na lisalisi ya libota na ye, asilisaki mosala ya kotonga masuwa yango na lolenge oyo ebongi mpenza. Ntango banyama ná bandɛkɛ esilaki kokɔta na masuwa, “Yehova akangaki porte.”
7 Ntango mpela eyaki na mobu 2370 L.T.B., Yehova “alongolaki eloko nyonso oyo ezali na bomoi, oyo ezalaki na etando ya mabele,” kasi abatelaki mosembwi Noa ná libota na ye na kati ya masuwa. (Eba. 7:23) Moto nyonso awa na mabele, azali mokitani ya Noa, bana na ye mpe basi na bango. Kasi, bato nyonso oyo bazangaki kondima, oyo bakɔtaki te na masuwa, bakufaki mpo baboyaki koyokela Noa, “mosakoli ya boyengebene.”
8. Nini emonisi polele ete ebongiseli moko kitoko ezalaki na Yisraele ntango Nzambe asɛngaki libota na ye bákɔta na Mokili ya Ndaka?
8 Mbula koleka 800 nsima ya Mpela, Nzambe abongisaki Bayisraele na ekólo moko. Esengelaki ebongiseli esalema na makambo nyonso ya bomoi na bango mpe mingimingi na makambo etali losambo. Na ndakisa, longola ebele ya banganga-nzambe mpe Balevi, ezalaki mpe na “basi basaleli oyo bazalaki kosala mosala oyo ebongisami na monɔkɔ ya hema ya kokutana.” (Kob. 38:8) Ntango Yehova Nzambe apesaki Bayisraele malako mpo na kokɔta na mokili ya Kanana, kasi bato yango bazalaki sembo te, mpe alobaki na bango ete: “Bokokɔta te na mokili oyo natombolaki lobɔkɔ na ngai na kolapáká ndai ete nakofanda elongo na bino, longola kaka Kalebe mwana ya Yefune mpe Yosua mwana ya Nunu,” mpo bamemaki lapolo moko ya malamu nsima ya konɔnga Mokili ya Ndaka. (Mit. 14:30, 37, 38) Ndenge Nzambe ayebisaki ye, Moize apesaki Yosua etinda ete azala mokitani na ye. (Mit. 27:18-23) Ntango Yosua alingaki kotambwisa Bayisraele mpo na kokɔta na Kanana, Yehova ayebisaki ye ete: “Zalá na mpiko mpe zalá na makasi. Kolɛnga te mpe kozala na nsɔmɔ te, mpo Yehova Nzambe na yo azali na yo epai nyonso okokende.”
9. Makanisi nini Rahaba azalaki na yango mpo na Yehova mpe basaleli na ye?
9 Yehova Nzambe azalaki mpenza elongo na Yosua esika nyonso oyo akendeki. Na ndakisa, kanisá na likambo oyo esalemaki ntango Bayisraele bazalaki kofanda pene na Yeriko, engumba moko ya Kanana. Na mobu 1473 L.T.B., Yosua atindaki bato mibale bákende konɔnga Yeriko, mpe bakutanaki kuna na Rahaba, mwasi moko ya ndumba. Abombaki bango na nsamba ya ndako na ye, abatelaki bango mpo bákwea te na mabɔkɔ ya bato oyo mokonzi ya Yeriko atindaki. Rahaba ayebisaki banɔngi wana ya Yisraele boye: “Nayebi mpenza ete Yehova akozanga te kopesa bino mokili oyo . . . , toyokaki ndenge Yehova akaukisaki mai ya Mbu Motane liboso na bino . . . mpe makambo oyo bosalaki bakonzi mibale ya Baamore.” Abakisaki boye: “Yehova Nzambe na bino azali Nzambe kuna na likoló mpe awa na mabele, na nse.” (Yos. 2:9-11) Lokola Rahaba amityaki na ngambo ya ebongiseli ya Yehova ya ntango wana, Nzambe azwaki bibongiseli mpo ete ye ná libota na ye bábika ntango Bayisraele bakobundisa Yeriko. (Yos. 6:25) Rahaba amonisaki kondima, azalaki mpenza kobanga Yehova mpe amonisaki limemya epai ya basaleli na ye.
EBONGISELI MOKO MAKASI NA SIƐKLƐ YA LIBOSO
10. Yesu ayebisaki bakonzi ya mangomba ya Bayuda likambo nini, mpe mpo na nini alobaki na bango bongo?
10 Na litambwisi ya Yosua, Bayisraele balongaki bingumba mingi mpe bakómaki kofanda na mokili ya Kanana. Kasi nini esalemaki na nsima? Na boumeli ya basiɛklɛ mingi, Bayisraele babukaki mibeko ya Nzambe mbala na mbala. Na nsima, Yehova atindaki Mwana na ye awa na mabele, lokola baboyaki na nko nyonso kotosa Nzambe mpe koyoka balobeli na ye, yango wana Yesu abengaki Yerusaleme “engumba oyo ebomaka basakoli.” (Tángá Matai 23:37, 38.) Nzambe aboyaki bakonzi ya mangomba ya Bayuda mpo bazalaki sembo te epai na ye. Yango wana, Yesu alobaki na bango ete: “Bakolongola bokonzi ya Nzambe epai na bino mpe bakopesa yango ekólo moko oyo ekobota mbuma na yango.”
11, 12. (a) Nini emonisi ete na siɛklɛ ya liboso, Yehova akómaki kopambola nde ebongiseli mosusu oyo esalemaki? (b) Ebongiseli ya sika oyo Nzambe akómaki kondima esalemaki na banani?
11 Na siɛklɛ ya liboso T.B., Yehova asundolaki ekólo ya Yisraele mpo ezalaki lisusu sembo te. Kasi, yango elingi koloba te ete akozala lisusu te na ebongiseli moko ya basambeli na ye ya sembo awa na mabele. Yehova akómaki sikoyo kopesa mapamboli na ye na nzela ya ebongiseli ya sika oyo Yesu Kristo mpe mateya na ye ezalaki moboko na yango. Ebongiseli yango ebandaki na mokolo ya Pantekote ya mobu 33 T.B. Na mokolo yango, bayekoli ya Yesu soki 120 bayanganaki esika moko na Yerusaleme mpe “mbala moko makɛlɛlɛ ebimaki na likoló lokola oyo ya mopɛpɛ oyo ezali kopɛpa makasi, mpe etondaki na ndako mobimba epai bafandaki. Mpe ndemo lokola nde ya mɔtɔ emonanaki epai na bango mpe ekabwanaki, mpe mokomoko efandaki likoló ya moto na moto na kati na bango, mpe bango nyonso batondaki na elimo santu mpe babandaki koloba na minɔkɔ mosusu, ndenge kaka elimo ezalaki kopesa bango nzela ya koloba.” (Mis. 2:1-4) Likambo wana emonisaki polele ete Yehova azali kosunga ebongiseli wana ya sika, oyo esalemaki na bayekoli ya Kristo.
12 Na mokolo wana ya kokamwa, bato ‘soki nkóto misato (3 000) babakisamaki’ na motángo ya bayekoli ya Yesu. Mpe “Yehova akobaki kobakisela bango mokolo na mokolo baoyo bazalaki kobikisama.” (Mis. 2:41, 47) Lokola mosala ya kosakola ya basakoli wana ya siɛklɛ ya liboso esalemaki na ndenge ebongi, “liloba ya Nzambe ekobaki kokola, mpe motángo ya bayekoli ekobaki kobakisama mingi mpenza na Yerusaleme.” Kutu, “ebele ya banganga-nzambe babandaki kotosa kondima.” (Mis. 6:7) Na yango, bato mingi ya sembo bandimaki mateya oyo bato ya ebongiseli wana ya sika bazalaki kosakola. Na nsima, Yehova amonisaki lisusu ete azalaki kosunga ebongiseli yango ntango abandaki kobenda “bato ya bikólo” na lisangá ya bokristo.
13. Mosala ya ebongiseli ya Nzambe ya sika ezalaki nini?
13 Na ntembe te, ezali na mosala oyo Nzambe apesaki bayekoli ya Kristo. Yesu ye moko apesaki bango ndakisa, mpo nsima kaka ya kozwa batisimo, abandaki kosakola na ntina na “bokonzi ya likoló.” (Mat. 4:17) Yesu ateyaki bayekoli na ye básala kaka mosala yango. Ayebisaki bango boye: “Bokozala batatoli na ngai na Yerusaleme mpe na Yudea mobimba mpe na Samaria mpe tii na esika eleki mpenza mosika na mabele.” (Mis. 1:8) Bayekoli ya Kristo ya liboso bakangaki mpenza ntina na likambo oyo esɛngamaki epai na bango. Na ndakisa, na Antiokia ya Pisidia, Paulo ná Barnabasi bayebisaki na mpiko nyonso Bayuda oyo bazalaki kotɛmɛla bango ete: “Esengelaki liloba ya Nzambe esakolama liboso epai na bino. Lokola bozali kobwaka yango mpe bozali komona ete bobongi te na bomoi ya seko, talá! tobaluki epai ya bikólo. Kutu, Yehova apesi biso mitindo na maloba oyo: ‘Natye yo lokola pole ya bikólo, mpo ozala lobiko tii na nsuka ya mabele.’” (Mis. 13:14, 45-47) Kobanda na siɛklɛ ya liboso, eteni ya ebongiseli ya Nzambe awa na mabele ezali mpenza komonisa bato ete mosala ya kosakola ekoki kosalisa bango mpo bábika.
MINGI BAKUFAKI, KASI BASALELI YA NZAMBE BABIKAKI
14. Likambo nini esalemaki na siɛklɛ ya liboso na Yerusaleme, kasi banani babikaki?
14 Bayuda mingi baboyaki kondima nsango malamu, mpe likama monene esengelaki kokómela bango, mpe Yesu ayebisaki bayekoli na ye ete: “Ntango bokomona mampinga ezingi Yerusaleme na bakaa, bóyeba ete libebi na yango ekómi pene. Na ntango yango, baoyo bazali na Yudea bábanda kokima na bangomba, mpe baoyo bazali na katikati na yango bálongwa, mpe baoyo bazali na bamboka ya zamba bákɔta na kati na yango te.” (Luka 21:20, 21) Esakweli ya Yesu ekokisamaki. Lokola Bayuda batombokaki, mampinga ya basoda ya Roma oyo etambwisamaki na Cestius Gallus bazingaki Yerusaleme na mobu 66 T.B. Kasi, na mbalakaka mampinga yango etikaki bitumba, mpe yango epesaki bayekoli ya Yesu libaku ya kolongwa na Yerusaleme mpe Yudea. Moto moko ya mayele na nkombo Eusèbe, alobi ete mingi na bango bakatisaki Ebale Yordani mpe bakendaki na Pela, na Perea. Na mobu 70 T.B., mampinga ya basoda ya Roma ná mokonzi na bango Titus, bazongaki mpe babebisaki Yerusaleme. Nzokande, bakristo ya sembo babikaki mpo bayokaki likebisi ya Yesu.
15. Makambo nini epekisaki te lisangá ya bokristo ekende liboso na elimo?
15 Atako bayekoli ya Kristo bakutanaki na makambo mingi ya mpasi lokola minyoko mpe makambo mosusu oyo etyaki kondima na bango na komekama, lisangá ya bokristo ekolaki mpenza na siɛklɛ ya liboso. (Mis. 11:19-21; 19:1, 19, 20) Bakristo wana ya liboso bakendeki liboso na elimo mpo Nzambe azalaki kopambola bango.
16. Mpo ete lisangá ya bokristo na siɛklɛ ya liboso ekende liboso, mokristo mokomoko asengelaki kosala nini?
16 Mpo ete lisangá ya bokristo na siɛklɛ ya liboso ekende liboso, mokristo mokomoko asengelaki kosala milende. Koyekola Makomami na molende, koyangana na makita mpo na kosambela, mpe kosakola na molende nsango ya Bokonzi ezalaki na ntina mingi. Makambo wana esalisaki mingi mpo basaleli ya Yehova na ntango wana bázala makasi na elimo mpe na bomoko; ezali mpe ndenge moko mpo na biso lelo oyo. Baoyo bazalaki koyangana na masangá wana oyo ebongisamaki malamu na siɛklɛ ya liboso, bazwaki matomba mingi mpo na bolingo mpe milende oyo bankulutu mpe basaleli na misala bazalaki komonisa. (Flp. 1:1; 1 Pe. 5:1-4) Mpe ezalaki mpenza esengo ntango bakɛngɛli-batamboli lokola Paulo bazalaki kokende kotala masangá! (Mis. 15:36, 40, 41) Bokokani ezali mpenza makasi kati na losambo na biso mpe oyo ya bakristo ya siɛklɛ ya liboso. Tozali mpenza na botɔndi ete Yehova abongisi mpe basaleli na ye ata mpe na mikolo na biso! *
17. Tokolobela nini na lisolo oyo elandi?
17 Lokola mokili oyo ya Satana ezali kokóma na nsuka na yango na mikolo oyo ya nsuka, eteni ya ebongiseli ya Yehova awa na mabele ezali kokende liboso na vitɛsi mpenza. Ozali kokende na yango elongo? Ozali kokola na elimo? Lisolo oyo elandi, ekomonisa ndenge oyo okoki kosala yango.
^ par. 16 Talá masolo “Bakristo basambelaka na elimo mpe na solo” mpe “Bazali ntango nyonso kotambola na kati ya solo” na Linɔ́ngi ya Mosɛnzɛli ya 15/07/2002. Ndenge oyo eteni ya ebongiseli ya Yehova awa na mabele ekoli mingi elobelami na buku Les Témoins de Jéhovah: Prédicateurs du Royaume de Dieu.


c: text/html

text:
Biblia elobi nini na likambo ya kosangisa nzoto mibali-mibali to basi-basi?
Eyano ya Biblia
Nzambe abongisá ete kosangisa nzoto ezala kaka kati na mwasi ná mobali oyo babalani. (Ebandeli 1:27, 28; Balevi 18:22; Masese 5:18, 19) Longola kaka bato oyo babalani, Biblia epekisi bato oyo bazali mwasi ná mobali te básala makambo ya kosangisa nzoto, ezala mpe kosangisa nzoto basi-basi to mibali-mibali. (1 Bakorinti 6:18) Makambo ya kosangisa nzoto elimboli ata kosimba enama ya kobotela ya moto mosusu, kosangisa nzoto na monɔkɔ, to na esumbeli.
Biblia epekisi kosangisa nzoto basi-basi to mibali-mibali. Kasi epekisi mpe koyina bato oyo basangisaka nzoto basi-basi to mibali-mibali. Biblia esɛngi nde bakristo ‘bómemya bato bánso.’
Moto akoki kobotama na mposa ya kosangisa nzoto na moninga mwasi to moninga mobali?
Biblia elobi polele te soki moto akoki kobotama na bamposa ya ndenge wana. Kasi emonisi ete biso nyonso tobotamaka na mposa ya kobuka mibeko ya Nzambe. (Baroma 7:21-25) Atako Biblia emonisi te soki bamposa ya kosangisa nzoto na moninga mwasi to moninga mobali eutaka wapi, epekisi kosala likambo yango.
Ndenge nini kosepelisa Nzambe ntango ozali na mposa ya kosangisa nzoto na moninga mwasi to moninga mobali?
Biblia elobi boye: “Nzoto na bino etambwisa bino te. Bóboma mposa nyonso ya kosangisa nzoto na ndenge ya mabe.” (Bakolose 3:5, Contemporary English Version) Mpo na koboma bamposa ya mabe, oyo ememaka na misala ya mbindo, osengeli kobatela makanisi na yo. Soki ozali kokɔtisa makambo ya pɛto na bɔɔngɔ na yo, ekozala mpasi te mpo obengana bamposa na yo ya mabe. (Bafilipi 4:8; Yakobo 1:14, 15) Na ebandeli, ekoki kosɛnga obunda mpenza, kasi na nsima ya mikolo okomesana. Nzambe alaki ete akosalisa yo ‘okómisama sika na kati ya bokasi oyo ezali kotambwisa makanisi na yo.’
Bamilio ya bato bazali mpe kobunda etumba mpo na kopekisa mposa ya kosangisa nzoto na moto oyo babalani te; bazali kosala bongo mpo balingi kotosa mibeko ya Biblia. Na ndakisa, baoyo bazali minzemba mpe oyo elikya ya kobala ezali mingi te to mpe baoyo babalá kasi molongani akoki kosangisa nzoto te bazwaka ekateli ya kokanga bamposa na bango ya kosangisa nzoto ata soki bakutani na komekama ya ndenge nini. Bato yango bazali na bomoi ya esengo. Bato oyo bazalaka na mposa ya kosangisa nzoto na moninga mwasi to moninga mobali bakoki mpe kolonga kopekisa mposa yango soki balingi mpenza kosepelisa Nzambe.

robotstxt: allowed

filter: keep


text:
MOKAPO YA NSAMBO
Elikya ya solosolo mpo na bato olingaka oyo bakufá
Ndenge nini toyebi ete lisekwa ekozala mpenza?
Yehova ayokaka ndenge nini na likambo ya kosekwisa bato?
Banani bakosekwa?
KANISÁ ete ozali kokima monguna moko mabe. Aleki yo na makasi mpe na mbangu. Oyebi ete ayokelaka bato mawa te mpo omoná ndenge abomá baninga na yo mosusu. Opoti mbangu mpenza mpo akanga yo te, kasi azali se kopusana penepene na yo. Omoni ete osuki. Kasi, mbala moko, otala pembeni na yo boye, moto moko abimi mpo na kobikisa yo. Azali na makasi koleka monguna na yo, mpe alaki ete akosalisa yo. Motema na yo ekiti mpenza!
2 Tokoki koloba ete monguna moko ya ndenge wana azali kolanda yo. Azali mpe kolanda biso nyonso. Ndenge tomonaki yango na mokapo oyo eleki, Biblia ebengi liwa monguna. Moko te kati na biso akoki kokima ye. Mingi kati na biso tomoná ndenge monguna yango akangá bandeko to baninga na biso. Kasi, Yehova aleki liwa na nguya. Ye nde Moto yango ya bolingo oyo ayei kobikisa biso, mpe asili komonisa ete azali na likoki ya kolonga monguna wana. Lisusu, alaki ete akoboma monguna yango, liwa, mpo na libela. Biblia eteyaka ete: “Liwa, oyo ezali monguna ya nsuka, akobebisama nyɛɛ.” (1 Bakolinti 15:26) Wana ezali mpenza nsango malamu!
3 Tólobela mwa moke ndenge toyokaka ntango liwa—monguna na biso—ekangi moto moko oyo toyebi. Yango ekosalisa biso tókanga ntina ya elaka moko oyo ekopesa biso esengo. Ɛɛ, Yehova alaki ete bato oyo bakufá bakozala lisusu na bomoi. (Yisaya 26:19) Akozongisa bango na bomoi. Yango nde elikya ya lisekwa.
NTANGO MOTO MOKO OYO TOLINGAKA AKUFI
4 Moto moko oyo olingaki asilá kokufa? Na ntango wana, emonanaka ete mpasi eleki biso motó mpe tokoki kosala eloko te. Mpo na kozwa libɔndisi, tosengeli kotalela Liloba ya Nzambe. (2 Bakolinti 1:3, 4) Biblia ezali kosalisa biso tóyeba ndenge Yehova ná Yesu bayokaka soki moto akufi. Yesu, ye oyo azalaki mpenza komonisa bizaleli ya Tata na ye, ayebaki ete soki ndeko to moninga moko akufi epesaka mpasi mingi. (Yoane 14:9) Ntango Yesu azalaki koya na Yelusaleme, amesanaki kokende kotala Lazalo ná bayaya na ye ya basi, Maria ná Malata; bango nyonso bazalaki kofanda na Betania, mwa engumba moko oyo ezalaki pene na Yelusaleme. Bakómaki baninga na ye ya motema. Biblia elobi ete: “Yesu azalaki kolinga Malata mpe ndeko na ye ya mwasi mpe Lazalo.” (Yoane 11:5) Kasi, lokola tomonaki yango na mokapo oyo eleki, Lazalo akufaki.
5 Yesu ayokaki ndenge nini ntango moninga na ye akufaki? Biblia elobi ete ayaki epai ya bandeko mpe baninga ya Lazalo, wana bazalaki na mawa. Ntango amonaki bango, ayokaki mawa mpenza. “Atungisamaki makasi na elimo mpe abulunganaki.” Na nsima, Biblia elobi ete, “Yesu alelaki na mai na miso.” (Yoane 11:33, 35) Mawa oyo Yesu ayokaki elakisi nde ete azalaki na elikya te? Te, ezali bongo te. Kutu, Yesu ayebaki ete likambo moko ya kokamwa elingi kosalema. (Yoane 11:3, 4) Atako bongo, ayokaki mpasi mpe mawa oyo liwa epesaka.
6 Tokoki koloba ete mawa oyo Yesu ayokaki ezali kolendisa biso. Ezali koteya biso ete Yesu ná Tata na ye Yehova bayinaka liwa. Kasi Yehova Nzambe azali na likoki ya kobunda na monguna yango mpe kolonga ye! Tótala sikoyo likambo oyo Nzambe apesaki Yesu likoki ya kosala.
“LAZALO, BIMÁ!”
7 Bakundaki Lazalo na kati ya lidusu moko, mpe Yesu asɛngaki ete bálongola libanga oyo batyaki na monɔkɔ na yango. Malata aboyaki mpo, lokola mikolo minei elekaki banda Lazalo akufaki, boye ebembe na ye ebandaki kopɔla. (Yoane 11:39) Mpo na bato oyo bazalaki wana, elikya ezalaki te.
8 Balongolaki libanga yango, mpe Yesu agangaki na mongongo makasi ete: “Lazalo, bimá!” Likambo nini esalemaki? “Moto oyo akufaki abimaki.” (Yoane 11:43, 44) Okoki kokanisa esengo oyo bato wana bayokaki? Bayaya na ye, bandeko na ye, baninga na ye to bato ya kartye na bango, bango nyonso bayebaki ete akufi. Kasi sikoyo talá ye wana—moto wana kaka oyo balingaki mingi—atɛlɛmi lisusu kati na bango. Bamonaki yango mpenza likambo ya kokamwa. Na ntembe te, mingi kati na bango bayambaki Lazalo na esengo mpenza. Ya solo, liwa elongamaki!
9 Yesu atutaki ntolo te ete asali likamwisi wana na nguya na ye moko. Na libondeli oyo asalaki mwa moke liboso abenga Lazalo, amonisaki polele ete Yehova nde asekwisaka. (Yoane 11:41, 42) Ezali kaka na libaku wana te nde Yehova asalelaki nguya na ye mpo na kosekwisa moto. Lisekwa ya Lazalo ezali kaka moko na makamwisi libwa ya lisekwa oyo Liloba ya Nzambe elobeli.* Kotánga mpe koyekola masolo yango esepelisaka mpenza. Masolo yango eteyaka biso ete Nzambe aponaka bilongi te mpamba te kati na bato oyo basekwaki, ezalaki na bilenge mpe mikóló, basi mpe mibali, Bayisalaele mpe bato ya bikólo mosusu. Masolo yango elobeli esengo monene oyo bato bayokaki! Na ndakisa, ntango Yesu asekwisaki elenge moko ya mwasi, baboti na ye “bazalaki bango lisusu te, bazalaki na esengo makasi.” (Malako 5:42) Yehova asalelaki bango mpenza likambo moko oyo epesaki bango esengo mpe etikalaki libela na makanisi na bango.
10 Bato yango oyo Yesu asekwisaki nsukansuka bakufaki lisusu. Yango elingi nde koloba ete lisekwa na bango ezalaki na ntina moko te? Te, ezali bongo te. Masolo yango ya Biblia ezali kondimisa mateya mosusu ya ntina mingi mpe ezali kopesa biso elikya.
MASOLO YA BATO OYO BASEKWAKI ETEYI BISO NINI?
11 Biblia eteyaka ete bato oyo bakufá “bayebi likambo te.” Bazali na bomoi te na esika moko boye mpe bayebi eloko te. Lisolo ya Lazalo ezali kondimisa likambo yango. Ntango Lazalo azongaki na bomoi, abandaki mbala moko koyebisa bato ndenge makambo ezalaka kuna na lola mpo na kosepelisa bango? To abɛtɛlaki bango masolo ya kobangisa oyo etali lifelo ya mɔtɔ? Te. Biblia elobi ata esika moko te ete Lazalo abɛtaki masolo ya ndenge wana. Mikolo nyonso minei oyo azalaki mowei, ‘ayebaki likambo te.’ (Mosakoli 9:5) Lazalo alalaki nde mpɔngi kati na liwa.—Yoane 11:11.
12 Lisolo ya Lazalo eteyi biso lisusu ete lisekwa ezali likambo ya solo, ezali lisapo mpamba te. Yesu asekwisaki Lazalo na miso ya ebele ya bato. Ata bakonzi ya mangomba, oyo bazalaki koyina Yesu, baboyaki te ete likamwisi yango esalemaki mpenza. Balobaki nde ete: “Tosengeli kosala nini, mpo moto oyo [Yesu] azali kosala bilembo mingi?” (Yoane 11:47) Bato mingi bakendeki kotala moto yango oyo asekwaki. Nsima na yango, mingi kati na bango bandimelaki Yesu. Mpo na bango, Lazalo azalaki elembo oyo emonisi polele ete Yesu atindamaki na Nzambe. Elembo yango ezalaki mpenza na nguya, mpamba te Bayuda mosusu ya mitema mabe oyo bazalaki bakonzi ya mangomba basalaki likita mpo báboma Yesu ná Lazalo.—Yoane 11:53; 12:9-11.
13 Ebongi te kondima ete lisekwa ezali mpenza likambo ya solo? Te, ebongi mpenza, mpamba te Yesu ateyaki ete mokolo mosusu “baoyo nyonso bazali na kati ya malita ya kokanisama” bakosekwa. (Yoane 5:28) Yehova nde akelá biloko ndenge na ndenge oyo ezali na bomoi. Tosengeli nde kokakatana mpo na kondima ete akoki kokela lisusu bomoi? Mpo akela yango lisusu, ekosɛnga ete abosana te bato oyo bakufá. Akoki koyeba lisusu bandeko mpe baninga na biso oyo bakufá? Atako likoló etondi na minzoto ebele ebele, Nzambe abengaka mokomoko na yango na nkombo! (Yisaya 40:26) Yango emonisi ete Yehova Nzambe akoki koyeba lisusu malamumalamu bandeko mpe baninga na biso oyo bakufá, mpe azali na likoki ya kozongisa bango na bomoi.
14 Kasi, Yehova ayokaka ndenge nini na likambo ya kosekwisa bato? Biblia eteyaka ete azali na mposa makasi ya kolamwisa bato oyo bakufá. Yobo, moto moko ya sembo, atunaki boye: ‘Soki moto akufi, akoki kozonga na bomoi?’ Yobo azalaki koloba ete akozela na kati ya lilita tii mokolo Nzambe akokanisa ye lisusu. Ayebisaki Yehova ete: “Okobenga mpe ngai nakozongisela yo; okozala na mposa [ya] mosala ya mabɔkɔ na yo.”—Yobo 14:13-15.
15 Kanisá naino! Yehova azali mpenza na mposa makasi ya kozongisa bato oyo bakufá na bomoi. Koyeba ete Yehova ayokaka ndenge wana esimbi mpenza motema na biso, boye te? Tokoloba boni mpo na lisekwa yango oyo ekosalema na mikolo ezali koya? Banani bakosekwa, mpe epai wapi?
“BAOYO NYONSO BAZALI NA KATI YA MALITA YA KOKANISAMA”
16 Masolo ya Biblia oyo elobeli bato oyo basekwaki ezali koteya biso makambo mingi oyo etali lisekwa oyo ekosalema na mikolo ezali koya. Bato oyo bazongisamaki na bomoi awa na mabelé bazongelaki lisusu bandeko mpe baninga na bango. Lisekwa oyo ekosalema na mikolo ezali koya ekozala mpe bongo—kutu, ekozala malamu koleka. Ndenge tomonaki yango na Mokapo 3, Nzambe akani ete mabelé mobimba ekóma paladiso. Yango wana, bato oyo bakufá bakosekwa te mpo báfanda na mokili oyo etondi na bitumba, makambo mabe, mpe maladi. Bakozala nde na libaku ya kofanda awa na mabelé, na kimya mpe na esengo.
17 Banani bakosekwa? Yesu alobaki ete “baoyo nyonso bazali na kati ya malita ya kokanisama bakoyoka mongongo na ye [Yesu] mpe bakobima.” (Yoane 5:28, 29) Ndenge moko mpe, Emoniseli 20:13 elobi ete: “Mbu ezongisaki bakufi oyo bazalaki na kati na yango, mpe liwa ná Hadesi ezongisaki bakufi oyo bazalaki na kati na yango.” “Hadesi” elakisi malita ya bato nyonso. (Talá Apɛndisi.) Malita yango ekotikala polele. Bamiliare ya bato oyo bazali kuna bakozonga bango nyonso na bomoi. Ntoma Paulo alobaki ete: “Ekozala na lisekwa moko ya bayengebene mpe ya bato oyo bazangi boyengebene.” (Misala 24:15) Yango elingi koloba nini?
18 Bato mingi oyo Biblia elobeli, oyo bazalaki awa na mabelé liboso Yesu aya, bazali kati na “bayengebene” yango. Ntango mosusu nkombo ya Noa, Abalayama, Sara, Moize, Luta, Estɛrɛ, mpe ya bamosusu ebele eyeli yo na makanisi. Kati na basi mpe mibali yango ya kondima makasi, Biblia elobeli basusu na mokapo 11 ya Baebele. Basaleli ya Yehova oyo bazali kokufa na mikolo na biso bazali mpe na kati ya “bayengebene” yango. Elikya ya lisekwa ekoki kolongola biso nsɔmɔ ya liwa.—Baebele 2:15.
19 Bongo bato nyonso oyo basalelaki Yehova te to batosaki ye te mpo bayebaki ye te? Nzambe akobosana ebele ya bato yango te “oyo bazangi boyengebene.” Bango mpe bakosekwa mpe bakotikela bango ntango mpo báyekola koyeba Nzambe ya solo mpe básalela ye. Na boumeli ya mbula nkóto, bato oyo bakufá bakosekwa mpe bakozwa libaku ya kosalela Yehova awa na mabelé elongo na bato ya sembo. Ekozala ntango moko ya malamu mpenza. Biblia ebengi ntango yango Mokolo ya Kosambisama.#
20 Yango elingi nde koloba ete bato nyonso oyo bazalaká na bomoi bakosekwa? Te. Biblia elobi ete bato mosusu oyo bakufá bazali na “Gehena.” (Luka 12:5) Gehena euti na nkombo ya esika moko oyo bazalaki kobwaka bosɔtɔ na nsima ya lopango ya Yelusaleme na ntango ya kala. Bazalaki kotumba bibembe mpe bosɔtɔ esika wana. Soki babwaki ebembe ya moto na esika yango, Bayuda bazalaki kotalela moto yango ete abongi kokundama te mpe kosekwa te. Na yango, Gehena ezali elembo oyo ebongi mpenza mpo na kolobela kokufa ya libela. Atako Yesu akosambisa bato ya bomoi mpe baoyo bakufá, Mosambisi ya nsuka ezali nde Yehova. (Misala 10:42) Akosekwisa te baoyo amoni ete bazali bato mabe oyo balingi kobongwana te.
LISEKWA MPO NA BOMOI NA LIKOLÓ
21 Biblia elobeli mpe lisekwa mosusu, lisekwa mpo na kozala ekelamu ya elimo na likoló. Ndakisa moko kaka ya moto oyo asekwaki bongo, oyo Biblia elobeli, ezali Yesu Klisto.
22 Nsima ya kobomama ya Yesu, Yehova atikaki te ete Mwana na Ye ya sembo alala libela na lilita. (Nzembo 16:10; Misala 13:34, 35) Nzambe asekwisaki Yesu, kasi na nzoto lokola oyo ya bato te. Ntoma Petelo alimboli ete Klisto “abomamaki na mosuni, kasi azongisamaki na bomoi na elimo.” (1 Petelo 3:18) Wana ezalaki mpenza likamwisi moko monene. Yesu azalaki lisusu na bomoi, akómaki elimo moko ya makasi! (1 Bakolinti 15:3-6) Yesu azalaki moto ya liboso oyo azwaki lisekwa wana ya nkembo. (Yoane 3:13) Kasi, akozala moto ya nsuka te oyo akozwa yango.
23 Yesu ayebaki ete etikali moke azonga na likoló, yango wana ayebisaki bayekoli na ye ya sembo ete ‘akobongisela bango esika’ kuna na likoló. (Yoane 14:2) Yesu abengaki baoyo bakokende na likoló ete “etonga moke” na ye. (Luka 12:32) Mwa etuluku moke yango ya baklisto ya sembo ekozala na bato boni? Na Emoniseli 14:1, ntoma Yoane alobi ete: “Namonaki, mpe, talá! Mwana-Mpate [Yesu Klisto] atɛlɛmi likoló ya Ngomba Siona, mpe elongo na ye bato nkóto nkama moko na ntuku minei na minei oyo nkombo na ye mpe nkombo ya Tata na ye ekomamá na bilongi na bango.”
24 Baklisto 144 000 yango—bantoma ya sembo ya Yesu mpe batángami kati na bango—bazali kosekwa mpo na kokende kofanda na likoló. Ntango nini bazali kosekwa? Ntoma Paulo akomaki ete bakosekwa na ntango ya kozala ya Klisto. (1 Bakolinti 15:23) Ndenge okoyeba yango na Mokapo 9, tozali sikoyo na ntango yango. Yango wana, na mwa ndambo ya ba 144 000 oyo bazali naino na bomoi, soki moko akufi, mbala moko akosekwa mpe akokende na likoló. (1 Bakolinti 15:51-55) Kasi, bato ebele mpenza bazali nde na elikya ya kosekwa na mikolo ezali koya mpo na kofanda na Paladiso awa na mabelé.
25 Yehova akolonga mpenza liwa—monguna na biso—mpe liwa ekolimwa mpo na libela! (Yisaya 25:8) Kasi, okoki komituna boye, ‘Mosala nini baoyo bazali kosekwa mpo na kokende na likoló bakosala kuna?’ Bakozala kati na Bokonzi, to guvɛrnema, moko ya malamu kuna na likoló. Tokoyeba makambo mosusu ya guvɛrnema yango na mokapo oyo elandi.
OYO BIBLIA ETEYAKA
- Masolo ya Biblia oyo elobeli bato oyo basekwaki ezali kopesa biso elikya ya solosolo.—Yoane 11:39-44.
- Yehova azali na mposa makasi ya kozongisa bato oyo bakufá na bomoi.—Yobo 14:13-15.
- Baoyo nyonso bazali na malita ya bato nyonso bakosekwa.—Yoane 5:28, 29.
* Masolo mosusu ezali na 1 Mikonzi 17:17-24; 2 Mikonzi 4:32-37; 13:20, 21; Matai 28:5-7; Luka 7:11-17; 8:40-56; Misala 9:36-42; mpe 20:7-12.
# Soki olingi koyeba makambo mosusu oyo etali Mokolo ya Kosambisama mpe soki bato bakosambisama na makambo nini, talá Apɛndisi.
Mituna ya boyekoli
1-3. Wapi monguna oyo azali kolanda biso nyonso, mpe mpo na nini kotalela mateya ya Biblia ekokitisa biso motema?
4. (a) Mpo na nini ndenge oyo Yesu ayokaki ntango moninga na ye moko akufaki esalisi biso tóyeba mpe ndenge oyo Yehova ayokaka? (b) Yesu azwaki baninga ya ndenge nini?
5, 6. (a) Yesu ayokaki ndenge nini ntango azalaki elongo na bandeko mpe baninga ya Lazalo wana bazalaki na mawa? (b) Mpo na nini mawa oyo Yesu ayokaki ezali kolendisa biso?
7, 8. Mpo na nini mbala mosusu na miso ya bato oyo bazalaki wana elikya ezalaki lisusu te mpo na Lazalo, kasi Yesu asalaki nini?
9, 10. (a) Ndenge nini Yesu amonisaki Moto oyo apesaki ye nguya ya kosekwisa Lazalo? (b) Wapi mwa matomba oyo tokoki kozwa soki totángi masolo ya Biblia oyo elobeli bato oyo basekwaki?
11. Ndenge nini lisolo ya lisekwa ya Lazalo ezali kondimisa maloba ya Mosakoli 9:5?
12. Mpo na nini tondimi ete Lazalo asekwaki mpenza?
13. Nini endimisi biso ete Yehova akoki mpenza kosekwisa bato?
14, 15. Ndenge maloba ya Yobo emonisi yango, Yehova ayokaka ndenge nini na likambo ya kozongisa na bomoi bato oyo bakufá?
16. Bato oyo bakufá bakozala na bomoi ya ndenge nini ntango bakosekwa?
17. Bato boni bakosekwa?
18. Banani bazali na kati ya “bayengebene” oyo bakosekwa, mpe elikya yango ekoki kosala nini na bomoi na yo?
19. Banani bazali “bato oyo bazangi boyengebene,” mpe libaku nini Yehova apesi bango na boboto mpenza?
20. Gehena ezali nini, mpe banani bakendeke kuna?
21, 22. (a) Lisekwa nini mosusu mpe ezali? (b) Nani azalaki moto ya liboso oyo asekwaki mpo na kokóma elimo?
23, 24. Banani bazali “etonga moke” ya Yesu mpe bango nyonso bakozala bato boni?
25. Tokolobela nini na mokapo oyo elandi?


text:
2 Timote 3:1-17
8 Nzokande kaka ndenge Yanesi ná Yambresi batɛmɛlaki Moize, bato yango mpe bazali kokoba kotɛmɛla solo, babebá mpenza na makanisi, Nzambe aboyá bango na kotalela makambo ya kondima. 9 Atako bongo, bakokende mosika te, mpo bato nyonso bakomona ligboma na bango polele, ndenge bamonaki ligboma ya bato wana mibale. 10 Kasi yo olandi malamu mpenza mateya na ngai, bomoi na ngai, mokano na ngai, kondima na ngai, motema molai na ngai, bolingo na ngai, ezaleli na ngai ya koyika mpiko, 11 minyoko na ngai, bampasi na ngai, makambo oyo ekómelaki ngai na Antiokia, na Ikoniumu, na Listra, minyoko oyo nakangelaki motema; kasi Nkolo abikisaki ngai na makambo yango nyonso. 12 Ya solo, baoyo nyonso bazali na mposa ya kozala na bomoi na ezaleli ya kokangama na Nzambe na boyokani na Kristo Yesu bango mpe bakonyokwama. 13 Kasi bato mabe mpe bakosi bakosala lisusu mabe koleka, bakokosa bato mpe bango moko bakokosama.
14 Kasi yo, kangamá na makambo oyo oyekolaki mpe oyo basalisaki yo ondima bosolo na yango, oyebi epai ya banani oyekolaki yango 15 mpe banda bomwana na yo mpenza oyebi makomi mosantu, oyo ekoki kokómisa yo moto ya bwanya mpo na lobiko na nzela ya kondima oyo ezali na boyokani na Kristo Yesu. 16 Makomami nyonso ekomami na litambwisi ya elimo ya Nzambe mpe ezali na litomba mpo na koteya, kopamela, kosembola makambo, mpo na kopesa disiplini na boyengebene, 17 mpo moto ya Nzambe akoka mpenza, azala na nyonso oyo esengeli mpo na mosala nyonso ya malamu.


text:
abominer
[abmine] vt abominar, execrar.
[a.bo.mi.ner]
[abomine, abomines, abominons, abominez, abominent, abominais, abominait, abominions, abominiez, abominaient, abominai, abominas, abomina, abominâmes, abominâtes, abominèrent, abominerai, abomineras, abominera, abominerons, abominerez, abomineront, abominerais, abominerait, abominerions, abomineriez, abomineraient, abominasse, abominasses, abominât, abominassions, abominassiez, abominassent, abominant, abominé, abominée, abominés, abominées, en abominant]


text:
LINƆ́NGI YA MOSƐNZƐLI (YA BOYEKOLI) SANZA YA JUIN 2014
Nimero oyo ezali na masolo ya boyekoli kobanda na mokolo ya 4 tii na 31 ya sanza ya mwambe 2014.
“Yeisá patatalu nzela ya lokolo na yo” mpo okende liboso
Ndenge nini okoki kolongola mabaku mpe kokokisa mikano na yo ya elimo?
Mituna ya Batángi
Bakristo bakoki kotumba ebembe?
Ndenge nini kosalisa bandeko oyo libala ekufá?
Makambo mpe mikakatano oyo bato oyo babomá libala bakutaná na yango ekoki kosalisa biso tózwa bososoli.
“Osengeli kolinga Yehova Nzambe na yo”
Luká koyeba nini oyo Yesu alingaki koloba ntango alobaki ete tosengeli kolinga Yehova na motema, molimo na biso mobimba mpe na makanisi na biso nyonso.
“Osengeli kolinga mozalani na yo lokola yo moko”
Yesu alingaki koloba nini ntango alobaki ete tosengeli kolinga mozalani na biso? Ndenge nini tokoki kosala yango?
Ozali koyeba lisusu?
Otángaki na likebi banimero ya Linɔ́ngi ya Mosɛnzɛli oyo euti kobima? Talá soki okoki koyanola na mituna oyo elandi
Otalelaka bolɛmbu ya basusu lokola Yehova?
Okoki kotalela mpenza na ndenge ebongi bandeko oyo bazali komonana lokola balɛmbi.
Salisá basusu bákóma lisusu na makoki mingi
Ndenge nini tokoki kosalisa bilenge to bato oyo bazwi batisimo sika bákende liboso?


text:
Biblia epekisi koyoka elɛngi na kosangisa nzoto?
Eyano ya Biblia
Biblia epekisi koyoka elɛngi na kosangisa nzoto te; emonisi kutu ete ezali likabo oyo Nzambe apesá bato oyo babalani. Asalaki “mobali ná mwasi” mpe amonaki ete nyonso oyo asalaki “ezalaki malamu mingi.” (Ebandeli 1:27, 31) Ntango Nzambe abalisaki mwasi ná mobali ya liboso, alobaki ete “basengeli kokóma mosuni moko.” (Ebandeli 2:24) Yango elimboli ete basengeli mpe koyoka elɛngi na ntango ya kosangisa nzoto mpe lolango.
Biblia elobeli elɛngi oyo mibali bayokaka na libala na maloba oyo: “Sepelá na mwasi ya bolenge na yo . . . Mabɛlɛ na ye elangwisa yo ntango nyonso. Bolingo na ye elangwisa yo ntango nyonso.” (Masese 5:18, 19) Nzambe alingi ete basi mpe báyokaka elɛngi na kosangisa nzoto. Biblia elobi: “Mobali ákokisa baposa ya mwasi na ye, pe mwasi oyo ya mobali na ye.”—1 Bakorinti 7:3, Bible na lingala ya lelo oyo.
Ezali na mibeko ya kokosa
Nzambe abongisaki ete kaka bato oyo babalani nde básangisa nzoto. Baebre 13:4 elobi boye: “Libala ekumisama na kati ya bato nyonso, mpe mbeto ya libala ezala na mbindo te, mpo Nzambe akosambisa bato ya pite mpe bato ya ekobo.” Moto oyo abalá asengeli kozala sembo epai ya molongani na ye mpe kotosa ndai ya libala. Bakoyoka esengo mingi soki bazali koluka kaka elɛngi na bango moko te, kasi soki balandi toli oyo ya Biblia ete: “Esengo ya kopesa eleki oyo ya kozwa.”—Misala 20:35.


text:
Pendant que les autres combattants se taisent, le vaillant combattant Pierrot ITELA a répondu directement à l’honorable Roger Lumbala suite à son émission avec nos confrères des amis de Wetchi. Alobi ba vérités oyo nanu boyoka te ! Par exemple : Pierrot ITELA alobi que sur les 8 millions de morts, Roger LUMBALA ye moko aboma 6 millions ! Kokamua vraiment ! Emission à ne pas manquer sur RDCongo Infos
Pierrot ITELA asambuisi Roger LUMBALA
60 commentaires
-
vous avez un combat sans objectif ni ideologie. c’est passer du temps pour rien. on vous comprend pcq vous n’avez rien a faire alors vous etes entrain de faire la meme chose avec les parlementaires debouts qui tennaient leur reunion vers pont ngabi. ‘autre dit que la voix du peuple c’est la voix de Dieu, peut tu me dire ou cela c’est trouve? et qui l’a dit?
je te dirai que de fois Dieu ne marche pas avec la voix de multitudes Nombres 14:36-39. donne moi le votre.
devener sage et laisser votre imbicillite. merci
-
que DIEU te bénisse……
-
-
Na roger lumbala, na ba combattants, na cesar ngadi(le guignol), bango nionso ba tintin, botika, tant que organisation eza te, tokolonga te….merci
-
haaaahaaa,bazobattant kaka boye bomoni combat…….kiadieee.
-
Wapi video
-
pierrot itela akimi koloba po abangi roger lumbala
-
DAMO AH YA SOLO OZALI VRAIMENT ZOBA OYOKI MUTU TE PRKOI KOLOBA BONGO EZALI KESTION YA LIBANGA TE NA MOLILI VRAIMENT YO,OYEBI ROGER LUMBALA SOKI AZALI NANI? AH CONGOLAIS ZOBA
-
nalingi nayeba ye pierrot alingi koloba nini?donc naye ko comprendre ke libamga babuaki na molili donc ezui pierrot.
-
esalo moyibi munene ya petrole olingi koloba nini?LELO OKOMI COMBATUFI OSALAKA WAPI? YA LUMBALA AZALI KOLO NDE ESALO MOYI PIERROT ITELA KOLANDA BANGO TE
-
OMONI BALUBA BAKIMI YO,BAKOTELI NDEKO NA BANGO LUMBALA,wapi rex kazarema,j kabuya zala mayele yo moko ba combattant balingaka yo te pona nini ozali kokotela bango ba combatufi bazoba wana sikoyo bazangi makambo ya kosala,bokomi kofundana
-
PIERROT-ITELA BRAVO BRAVO KOLANDA BAZOBA WANA TE,OZALI VRAI COMBATTANT OZALI SERIEUX SOKI OZALI KOLOBA LELO PONA OYEBI COMBATTANT YA TUFI TE,lokola ba mususu wana TOZALI SIMA NAYO KOBANGA TE OZALI VRAI ELOMBE MOBALI WAPI BANINGA NAYO BA COMBATTANT YA TUFI?BATIKI YO MOKO COURAGE
-
AVANT MÊME DE FILER UN “ORGASME” A SON FAN CLUB,ITELA PIERROT VIENT DE “JOUIR” PRECOCEMENT,QUAND IL DIT QUE LUMBALA ROGER EST RESPONSABLE DE 6 MILLIONS DE MORTS DONT ON NOUS RABACHE LES OREILLES DEPUIS DES ANNEES.ALORS IL N’Y PLUS MATCH,LE RAIS A MIS TOUS CES COMBATTANTS YA TUFI TUFI(ROGER LUMBALA)K.O.
IL VEUT SE COUVRIR DE RIDICULE ? OK…NOUS LUI SOUHAITONS BEAUCOUP DU COURAGE,MAIS C’EST SONT CES ANCIENS ADEPTES QUI SONT ETONNES DE LE VOIR COMBATTANT,EN DISANT “QU’EST-CE QU’IL DEVENU L’EVANGELISTE PIERROT ITELA ?
-
-
Botika batise na bino congolais asepela soki ba saleli bango nzela
sikoyo na lingi na yeba combatant objectif na bino nini
-
@Le Gabonais, objectif e-zali Kabila a-longua na pouvoir, par le trichement des mensonges et aggresivite envers leurs propre freres/soeurs Congolais(es) ne partageant pas cette idee/facon de faire entendre-raison.
-
-
bjrts cesar comme bcoups d autres l on deja dit je ls repete, le titre est raingards,piarot fai parti des combatufi qui accusent Kabila d avoir tue 6 million de mort ,et alors aujourdhui apres avoir recu le libanga na molili ,il change ,t nous dit finaliment la vraie version,s il st vraiement courageux ,qu il suit sa logique et nous dautres verites aussi sur l idioci (d interdiction des concert) ,qu il denonce aussi ls kuluna combatufi, et les combatufis odon mbo bishop elisee, Bokeshu qui passent leur temps a demander l argent aux gens, qu ils aillent travailler comme tout le monde.Changeant ensemble l oriontation de ce combat,que les intellectuels ,et les gens inbu de bon sens prennent en charge ce combat,ne nous laissant plus nous dicter notre conduite par ces escrots qui utulisent le combat pour nous prendre en hotage,vaillant chers amis reveillons nous ,ensemble il est encore possible merci cesar et ton equipe Ingeta
-
Botika polemique,roger lumbala aza na opposition.
Qui vous dit que etre opposant c’est etre forcement d’accord avec les betises de tshisekedi.
Botika vieux na biso, alobi vérité, bacombatuffi ba zo lekisa.
-
kiekiekiekiekiekiekiekiekiekie!
nanu esili té? combat ekufa na ya ngo, baluba ba boma combat.
KUtu biso tozalaki na concert ya nathalie makoma,elekaki yango bien.
-
@patriote 1er
na moni yo, penza oza patriote ya solo,na za combattant kasi na moni raisonnement na yo makasi.
-
ROGER LUMBALA AKANGI BA COMBATUFI VRAIS CLE BOA,SIKOYO CLE BOA YANGO PIERROT ITELA AKOKI YANGO YANGO TE PO LOLEMO EBIMI YE LIBANDA YANGO ALINGI A LOBA. PIERROT TIKA NA YO PO ESI BOZWI MBATA MBUTA CLE BOA, CLE BOAAAAAAAHHH
-
vive l’empereur collabo badive, vive l’honorable roger lumbala, vive le raïs. ba élections ya 2016 il faut a gagné na ye kaka. namoni raïs il faut akoma roi du congo avanda na pouvoir ti ako kufa neti aza na ye jeune pe sportif akoki ko vivre même ba 100 ans ensuite muana na ye wana ya mobali azua pouvoir
-
CLÉ BOAAAAAAAAAAAAAAAAAAAAAAAAAAAAAAAAAAAA
-
-
-
QUELLE CLÉ BOA DE ROGER LUMBALA ?
-
patriote premier franchement nayebi te oyo pierrot ako loba na émission ou oyo alobi mais baza na suka na clé boa, lolemo ebimi bango nayebaka te que honorable aloba ndenge wana. bapusa tika bamonaka boye
-
MBUA ASUI MBUA, HONORABLE AKOMI ADEPTE YA CESAR NGADI, VERITE POLELE POLELE + CLE BOA. ITELA ATIKA NAYE KAKA.ELOBA WAZEKWA “BONI MOTEMA MABE BOYE ? MUTU ABETAKI YA CATCH ASI EKENDEKI NAYE,YO OZO GANGA NA SIMA”.LUMBALA AKO SABOLA YE BIEN,BIEN.
-
-
-
MUGBENAGARA,
AVEC QUELQUES AMIS,NOUS SOMMES A LA RECHERCHE DE L’ENDROIT OU LES COMBATTANTS TIENNENT LE DEUIL DE 8 MILLIONS DE MORTS CONGOLAIS.CAR DEPUIS JE NE SAIS COMBIEN DE TEMPS,ILS EMPÊCHENT LES GENS DE SE RÉJOUIR,CAR LE PAYS SERAIT ENDEUILLÉ,MAIS PAS UNE SEULE FOIS ILS NOUS DISENT OU NOUS RASSEMBLER POUR LE DEUIL,NOUS QUI SOMMES A ÉTRANGERS.C’EST QUOI CETTE LOGIQUE A DEUX BALLES ? VOUS VOULEZ NOUS VENDRE DU GIBIER DANS UNE GIBECIÈRE,EST-CE QUE EZALAKA ? A MOINS QUE ÇA NE SOIT QU’UN FANTASME DES GENS EN MANQUENT D’IDÉE.
-
Kombo na bango ezali lisusu,ba Combattants te ekomi:BA NDAKALA,sans complexe ozali na raison meme ke ozali zoba ou fanatique aveugle comment tokoki ko landa emission ya lukuta boye,valeur ya ba 8 millions de morts bino moko bokomi ko silisa yango valeurs ko kamua,Roger Lumbala yemoko aboma 6 millions,quel ingominies,elongwe ba Rwandais ekomi lisusu roger Lumbala,ba NDAKALA bazo bebisa valeurs ya ba congolais pe bazali ko diminuer valeurs ya combat pona ba aprouver Genocide,donc ezali lisusu ba Rwandais te ekomi Roger Lumbala,mais avec quel armes pe unite d elute mimi??????Vrai Kinois kombo na bango ekomi ba NDAKALA.
-
Mais wapi video yango?
-
@ besi: soki oyebi mboka te vanda na yo nye, botika ko rever, le vrai combat eza na kin awa, soki moyen ya kozonga kin ezlaka bino te po boza na rien botika kobatama sima ya ki combat, tosi totimbeli bino nionso bientot toko devoiler ba affaires ya ba combattants nionso, bcoup parmi ces soit disant combattants sont depourvus du vrai sens de combat.@ toi neyko, tu ne connais rien de ce quiq se passe ici au pays, tu nous parle deasteur aventureir ya suede, vraiment il fo ko raisonner avant de narrer des betises
-
Mais Raport ya Ronger Lumbala ebima deja na CPI azali na couvertir ya Hyppo raison pour la quel ba kanga ye te asala makambu ebele na rebellion tango azalaka rebelle aza ye moko te meme ba Ruberwa ba Bizima mais comme mutu oyo aza na pouvoir role na ye eza ya kosilisa ba congolais ba bandits tout wana baza nanu na liberte mais lobi ba kokangama po ba boma batu ebele Roger Lumbala aboma na est ya congo aza na dossier na CPI depuis kala epuis ye olobeli batu ya poto botuna ye ba prison asala na poto ezalaki po na nini?Ba Roger Lumbala ba villageois moko boye ba lingi ba profite po le grand Nkoyi akenda nde akatakata bango muke muke asangiza bango na mabele omona wapi mboka un honorable alobi devant la presse que aza na ba Armes ya ye mais pourquoi ba kanga Kutino soki Ronger Lumbala aza pe na ba minduki na ndaku na ye po alobi bien que na kin naza na masasi na kobeta masasi esque bayoki ye oyo alobi ou pas mais ba sala biso plaisir bakanga ye po aza na ba armes oyo ya ye.
-
@besi bino ba mobutiste bo vanda na bino lelo bondimi que na tangu ya soit disant nkoyi ndenge olobaki ba boma ebele? soniiiiiiiiiiiiiii
-
-
Mon cher Pierrot, C’est trop tard. Bientot l’assemblee nationale congolaise aura un bureau definitif. Bientot le premier ministre sera nommé. Bientot le sommet de la francophonie aura lieu en RDC pour la première fois de l’histoire.
Pour conclure, rendez-vous en 2016. Viens au Congo et commence déjà à faire tes campagnes pour les legislatifs de 2016.
A bon entendeur, salut.
-
Bino nde bofingaki ye avant ye a réagir
lelo alobi vérité bvokomi kolela
-
le vrai combat doit changer de direction , tout en respectant le point de vu de Pierrot qui est mon voisin de l’IPN a Binza, je lui conseil de ne paas se laisser pieger et reduire sa reputation. Il doit savoir lire les signes du temp.
-
JMK,
QU’EST-CE QUE VOUS NOUS RACONTEZ LA ? DEPUIS QUAND EST-CE QUE PIERROT ITELA EST VOTRE VOISIN DE L’UPN ? LUI QUI EST UN PUR PRODUIT DE KINGABWA. S’IL A FAIT UNE ACQUISITION A L’UPN,CELA VEUT DIRE QUE “ALIAKI”
-
-
Na yebi te soki ba congolais mususu ba za na ba cerveaux to poto poto na mitu na bango, olobo ke biso bana poto ba combattant to kende ko combattre na kin, bo zali ba zoba, na ye mutu alobi verité oyo yo omoni verité, azali zoba, soki okiti kin pe okoti makala te en tant que combattant,oza collabo, bo kanisa te ke to za ba zoba. Pasteur John Kibuidi Buidi aza wapi,Nos très chers Armand Tungulu,Chebeya etc… na ba vrai combattant nionso ya poto oyo ba yaki mboka po na ko bunda,soki bo keyi na Makala bo ko mona bango, alors oko loba ke to ya kaka? Mawa po bozo lala pongi, kasi boyeba ke toko longa kala te, Kanambe ako kende pe boko lela. Vive le Kongo libre,Vive les combattants. Ingeta
-
VOUS ÊTES LE PREMIER A PORTER UN SALVE D’INSULTE A CEUX QUI NE PENSENT PAS COMME VOUS.AVANT DE POSTER UN MESSAGE PRENEZ LE TEMPS DE RELIRE VOS PROPOS AVANT DE LES POSTER,CAR VOUS DITES TOUT ET SON CONTRAIRE EN MÊME TEMPS.D’UN CÔTÉ VOUS FUSTIGER LUMBALA CAR IL VOUS INVITE A ALLER COMBATTRE AU PAYS,CAR SELON VOUS,POUR AVOIR FAIT LE CHOIX DE COMBATTRE SUR LE TERRAIN,LES UNS FURENT TUÉS ET LES AUTRES SERAIENT A LA PRISON DE MAKALA,DONC EN UN MOT, VOUS AVEZ PEUR POUR VOTRE VIE…ENTRE TEMPS VOUS PROMETTEZ QUE “BOKO LONGA KALA TE”.
ALORS YEBISA BISO NDENGE NINI BOKO LONGA KALA TE, AU MOMENT OU VOUS AVEZ PEUR DE MOURIR OU D’ÊTRE EMPRISONNÉS.VRAIMENT NABA RAISONNEMENT YA BOYE,TIKA LUMBALA ALOBA QUE NA RETOUR EBELE BAKOSALA BA SENTINELLES NA YE.
-
patriote premier napesi yo raison omoni moko ndenge afingi ngai pona nalobi verité
-
KIE..KIE…KIE…KIE….NABUKANI NA RIO PENZA,EN TOUT CAS PATRIOTE PREMIER OZALI MATUMBOLI,NASILISI KUTU KOTANGA NANU TE MAIS KOSEKA YA NDENGE WANA PAS MOYEN
-
@ MON COMMANDANT,
EST-CE QUE EZA NDENGE WANA TE ? BAZOLAKA BISO KAKA “KALA TSE, KALA TSE,KALA TSE”,MAIS BANGO MOKO KAKA “OHHH LE RAIS AZO BARRER BATU”,OR BANGO MOKO BAZO BETELA BALUKUNA MABOKO,CAR IL AVAIT LE CRAN DE DIRE DES CHOSES SANS DÉTOUR A LA RTNC A CHAQUE FOIS QU’IL ÉTAIT INVITÉ.NDENGE NINI BALUKUNA BA BARRER YE TSE ? NDENGE NINI BALUKUNA AKOTI MAKALA TSE ? ABIMI NA KIN NA NAGE TE,MAIS BIEN PAR L’AÉROPORT DE N’DJILI.ALORS OU BAZA BA COMBATTANTS,OU BAZA BA MBINZO NDENGE NDEKO ALOBI.
ROGER LUMBALA EST SUR LE TERRAIN, IL A L’ANALYSE DE LA SITUATION,CES DÉCLARATIONS REFLÈTENT A 100% L’ÉTAT D’ESPRIT DANS LEQUEL SE TROUVE LES CONGOLAIS ET LES KINOIS EN PARTICULIER.AZO LOBA ANGO TRÈS BIEN QUE “LE MOUVEMENT DE MASSE TANT ENTENDU N’EST PAS AU RENDEZ-VOUS”,”LE PEUPLE NE VEUT PAS RÉPONDRE AUX APPELS A LA RÉVOLUTION”,ALORS DANS CE CAS POURQUOI CONTINUER A S’OBSTINER POUR NE PAS DIRE SE “RADJICALISER”? LA VERITE SORT ACTUELLEMENT DE LA BOUCHE DE ROGER LUMBALA QU’ON LE VEILLE OU PAS.LOKUTA EZUAKI ESCALIER, MAIS EBANDI KOKOMA.CEUX QUI DISAIENT QUE LE RAIS AVAIT INTERDIT A TSHIKAS DE VENIR AVEC CES AVIONS(CARGO 747,JET PRIVÉ,HÉLICOPTÈRE),ROGER LUMBALA ALOBI NINI ? QUE BABOTOLAKI YA JEAN JET PRIVÉ NA KINDU,ET QUE LE VIEUX ABETI TROIS JOURS NA KINDU,CAR LIKONDA EZALAKI TE, ALORS MBONGO YA TROIS AVIONS AZUELAKI ANGO WAPI ? BA “STRATEGIES” EKOMI KOBIMA NA PUASA. LE RAIS JOSEPH KABILA KABANGE MUANA NZAMBE AZO TIA BANGO TOUT BA KO.ALOBA NA NANGO LUMBALA ROGER,LUALUA ELEKA TE.
-
ROCKX | (13:47) lelo nde pierrot oyebi ke ROGER LUMBALA azlkaai rebelle ou comment????pongai nakoma yango depuis ke bokeba na roger azali kosakana na bino ohtlevision na gai batubi yango mais akosenga bino pe ba mbongo ,bozali pe kotindela ye mais boyebaka yango ke aboma ba ndeko nabiso ba congolais poazalaka na rebellion aye pe na EUROPE encore bozalaka ba malanda ngombe bowelisi bino tous sima na bango ba joues na bino bokomi kolela tango bokutanaki bobosanaki ke le type roger azlkaai na rebellion lokola azlkaai ko soutenir ya tshtshi bomonaki ye comme ke ye nde mutu akolongola RAIS KABILA MAIS non ROGER AZALI REBELLE MUTU BOLINGAKI BABETA NDE YE ET NON BA MUSICIENS YA BATU BAKOLIA MBONGO NA MOTOKI NA BANGO SOKI ASALI NZEMBO YA KABILA AZWI MBONGO ET NON ROGER AKOBOMA BA CONGOLAIS PO TE AZWA MBONGO PIERROT TANGO OLOBAKI BOKENDEKI NA PALAIS YA UN REBELLE AMONAKI YO BALA MOKO OZALI COLLABO <BOKUTANI NA MUTU ABOMA BA NDEKO NA YO CONGOLAIS AKUTANI NA YE bONGO BA MUSICIENS BASALA BINO NINI BOKETSHU ABETAKI NA SUISSE BOLOBELI YANGO TE SOKI FALLY NDE BOKEYI KOBEBISA CONCRT NA YE BATU TOUS BAKENDEKI NA PALAIS YA ROGER LUMBALA BAZALI BA COLLABO MERCI INGETA
-
-
-
effectivement ,je commence à comprendre que roger lumbala a raison, beaucoups des combattants sont mieux d’etre ses sentinelles
-
-
-
Rex oya poto na 9 ans olingaki ozala ata dr na branche moko
youyou oya poto . Obota na 19 ans donc zemi n’a 18 ans osala formation ya langue
pour secrétariat juridique assas . Maman na akima tâta n’a Mbungu
ekofo tex .
Osali kindumba mingi
-
pierrot itela est parmi les combattants serieux mais face à la veracité des propos de roger lumbala,je ne sais pas quels arguments qu’il peut avoir pour le contredire,je pense que roger lumbala a dit toute la verité en tenant compte des réalités du terrain.
Mes frères combattants cessons des distractions,tshisekedi devient un “has been”, préparons l’avenir pour 2016
-
mais video yango eza wapi? je vois pas les images
-
ah likasu olobi ya solo pierrot itela combattant ya serieux na landaka ye mingi aloba makambo ebele mais ba combatufi bayoka ye te,eloko nasepelaka naye aloba verité azali combattant te bolanda oyo alobaka bokoyeba nyoso vraiment bravo na courage pierrot
-
bravo pierrot itela combattant ya serieux tozali na confiance nayo toyebi okoloba makambo ya bien ba verite okozala lokola députufi ya lumbala roger te,courage tozali ebele sima nayo bravo bravo bravo mobali azalaka ndenge wana
-
NOUS SAVONT TOUS QUE, LA VERITE ROUGIT LES YEUX MAIS NE LES CREVE PAS. LA VERITE BLESSE PLUS QU’UN COUTEAU A DOUBLE TRANCHANT. ” COMBATTANT, COMBATTANT NA MOSIKA/8000 KM” KIEEKIEEEEE! “ETIENNE TSHISEKEDI, A-ZA NA RESIDENCE SURVEILLEE BO-KITA(BA-COMBATTANTS) NA BA ARMES PO-BO LIBERER VIEUX” 500 COMBATTANTS BA SANGANI PONA COTISATION, RESULTAT 200 EUROS YA FRAIS DE CONTRIBUTION/TO EFFORT DE GUERRE! AAAAAAAH KO-KAMUA NA-KOSEKA! ALORS, METTEZ UN PEU DU SERIEUX DANS CE COMBAT QUI SE VEUT-ETRE DIGNE ET NOBLE
-
gd prêtre ngadi, nanu kutu natali interview ya itela te mais deja na za na kanda po na titre oyo okomi, pierrot itela que je connais bien et que j’aime bien aussi; fait parti de lots de ces combatufi que décrie hon. lumbala. j’ai l’impression comme si bcoup des congolais de la diaspora ont des problèmes neuro-psychologiques. eloko nini ya grave pierro akoki ya convainquant koloba? primo: intellectuellement parlant il est bas et incohérent( d’ailleurs c’est le cas pour bon nombre de ces troubadours de combatufifs)secundo: il est déconnecter de la réalités du pays, botuna ye dernière fois na ye akenda kin remonte de quand? tercio: il ne fait pas poids vu son insuffisance intellectuelle. quarto: posa na bango nionso balingi koyebana, il saute sur une info pour se faire un nom,tous sont des aventuriers, j’ai beaucoup des peines pour ns frères combattants qui ne font que rêver d’une hypothétique victoire du statu quo tshikas. hon lumbala a été claire dans ses dires, pour ce; j’aimerai voir des combattants renommés réagir sur ses propos po toyeba position na bango, je te te propose ngadi de faire intervenir: rex kazadi, youyou, martin sali etc…. et puis tuna baby balukuna,lui qui fait parti na SET ya Roger lumbala, quel est son point de vue na oyo nonso lumbala alobi
-
PIERROT ITELA AGANGI AIE ! VEUT DIRE LIBANGA MOLILI YA LUMBALA EZUI YE
-
patriote premier, libanga molili pierrot kutu azoki toko tala kaka ba images ya emission ndenge nayebeli grand pretre, akangi ba suka na ba clés boa regret na ngai kaka ezali que ba émissions neti ya honorable roger lumbala il a fallu asala yango na grand pretre tolingaki kosepela mabe kaka ba combattants balingaki kofinga ye ndenge bamesana mais ye neti alenda na ye na kofinga asilisi kutu bango mayele honorable roger lumbala, nasengi na yo pardon prochaine émission, mbenga le grand pretre cesar ngadi, monsieur clé boa, bosepelisa ba combattants
-
langa | (04:17) Distraction sur distraction. Ceux qui aredont perdre leur temps, c’est votre droit de rever avec les info issues des conversations aux deuils et dans les feates. La politique d’internet des combattants n’est que distraction et reave en noir et blanc.D’ici 6 mois, beaucoup vont se retourner contre Ya Tshitshi. Pour ce qui des e9le9ctions du 28 novembre 2011, si vous eates des gens qui se battent pour le congo, menez des enqueates aupre8s des diplomates occidentaux e0 Kin, la ve9rite9 vous sera dit et beaucoup seront de9e7u et haefront Ya Tshitshi qui malheureusement n’a aucune preuve mate9rielle de la victoire qu’il pre9tend. Mais, si vous faites votre combat pour vous faire plaisir comme les congolais aiment apparaitre, c’est encore mieux aussi car c’est passe temps pour ceux n’ont pas autre chose e0 faire.
-
-
Cle boa ndenge okomi que Pierrot Itela asambuisi honorable Roger Lumbala na nakoti yo doute moto nanga, malgre nalingaka yo trop, Pierrot Itela azui courage na retard, po biso toyoki ya honorable liboso, toza penza na besoin ya droit de reponse te, po okosala na ngo effect te mais toyoka ye kaka, encore aza pur yo tia ye kaka toyoka mais honorable roger Lumbala ateyi ba combatufi po bakende kotanga, soki te bakozala ba sentinelles naye na kin alobi ya solo po bazoba baza ebele na ki combatufi, tala batu lokola ba Rex Kazarhema kaka francais milayi mais kokoma mobulu, po atanga naye pe mingi asala kaka mua ba formation omoni te honorable aza na raison? mais po na Pierrot Itela nayebi que aza mayele nga moko nasepelaka naye.
-
Bon cle boa oyebi que nga naza combatufi te mais nalingaka Pierrot Itela , mais eloko moko alobi na retard po kala wana il fallait aloba, po na nini azeli kaka tangu honorable Roger Lumbala alobi ba verite ye azui courage ya koloba, lelo elongue 8 millions Rais mutu aboma ekomi lisusu 6 millions eza na mutu ya honorable Roger Lumbala, tokondima ye ndenge nini batika ko distraire biso, honorable alobi makambu ya solo, ba combatufi mingi na Kin bakozala ba sentinelle naye akosi te,nga naza pour Rais mais lelo nazui part ya honorable, po alobi ba grand verite, mais Pierrot aloba naye nabanzi ekozala penza na effect ya makasi te, po alobi na grand retard, soki po na ngai il fallait avanda naye que a distraire biso pamba na ba droit de reponse ezanga tina.
-
ba combattants bazalaka kaka boyé balingaka balobela bango ba verités te honorable Lumbala misusu alobi eza ba verités. combat eza na mboka awa na poto te. D’accord kozela émission ya Pierrot na grand prêtre toyoka mais toza déjà ya kosepela
-
yo avec Complexe oza suka ya ba bolole ndenge moko kaka na psdent na yo Kanambe abimisa Rdc 187eme pays po ki bolole eleki
zonga mboka kende ko lona manioko pona Kanambe alia fufu niama ngwaku……oyoki yango INGETAAAAAAAAAAAAAAAA
-
ndeko na ngai bible eyebisi biso boye totosa bakonzi pour quoi yo ozali kofinga mutu nzambe akela,ndeko tobanga nzambe,kosala bilanga ezali mabe te,tala mboka lokola chine ndenge ekoma pona kolona te,soki ozangi reponse pona korepondre ndeko nayo congolais fanda kimia soki nalobeliyo mabe limbisa ngai.na kombo ya mokonzi na biso jesus christ
-
cesar soki ba combats tuffis ndenge honorable lumbala abengi bango bazui bizaleli na yo mbele malamu ba cesar bazalaka kaka batu ya mayele pe ideologie, tala kaka le grand pretre cesar ngadi na rdcongoinfos.com
-
-
la voix du peuple est la voix de Dieu, tous pouvoir viens de Dieu mais tous pouvoir n’est pas de Dieu. dis moi : quels autorites nous devons respectes? celles que les peuples ont choisis? or celles que les groupe d’individus ont nommes?
-
la voix du peuple est la voix de Dieu, tous pouvoir viens de Dieu mais tous pouvoir n’est pas de Dieu. dis moi : quels autorites nous devons respectes? celles que les peuples ont choisis? or celles que les groupe d’individus ont nommes?
-
-
NDEKO NGAYI PE NAKO ZELA EMISSION WANA MAIS DEJA NAZA KO SEKA BA ZOBATTANT PO LELO EKOMI QUE LUMBALA ABOMA SOKI 6 MILLIONS YA BA CONGOLAIS ET TSHISEKEDI ALOBA QUE JP BEMBA YE PE ABOMA BA MILLIONS DE MORTS ET AUSSI BATO YA RCD. DONC SOKI BATO OYO BA BOMA BA CONGOLAIS EZA BEMBA, RUBERWA, LUMBALA ALORS PONA NINI KALA WANA BA SALAKA BA MARCHE CONTRE LE RAIS KABILA MUANA NZAMBE? LELO BANGO MOKO BA KOMI KO BIMISA FOND DE COMMERCE NA BANGO. NA NIOSO OYO NA KO SENGA NA BA COMBATTANTS BA SENGA NA PRESIDENT DE LA REPUBLIQUE KABILA KABANGE PARDON ET NA BANA NIOSO YA RDC PO BA SALIR IMAGE YA MBOKA NA LOISIR.
VIVE LE RAIS KABILA MUANA NZAMBE
VIVE LA RDC BENIT DE DIEU
-


text:
Bacillus Calmette-Guérin
Mángwɛlɛ́ ma Bacillus Calmette-Guérin (BCG) na mwǎna wa yo. Lokásá luye luzali kolobela likambo litali nkísi ya Bacillus Calmette-Guérin, mángwɛlɛ́ maye bapɛ́sɛkɛ mpó na kobátela mwǎna wa yɔ̌ na bokɔnɔ bwa Tibélekilosi (TB).
Mángwɛlɛ́ ma Bacillus Calmette-Guérin mazali na biloko biye bipɛ́sɛkɛ bokɔnɔ ya Tibélekikosi (TB) kasi maye basili kolongola bokási bwa yangó. Lokóla basili kolongola bokási bwa yangó, ekoki kosala lisusu mabé tɛ́ o nzóto ya moto, kasi ekosalisa nzóto ya mwǎna ekolisa komibátela ya yangó mɔ̌kɔ́ (immunite), mpé atâ sɔ́kí mwǎna akutani na TB, akozua yangó lisúsu tɛ́.
Etápe
Mpó na níni mwǎna wa ngai azwa mángwɛlɛ́ ma Bacillus Calmette-Guérin ?[kokoma]
Na Ingɛlɛ́tɛlɛ, lokóla na mbóka isúsu, BCG (Bacillus Calmette-Guérin) epɛ́sɛmɛkɛ na bǎna baye bazali pɛnɛ na bato baye bakoki kozala na TB. Wana ezali mpó bǎna bâná bavándaka bisika bato mingi bakoki kozala na TB, ekoki kozala babóti tǒ bankɔ̂kɔ baye baúti bisíká biye bato mingi babɛ́lɛkɛ TB. Na mokúsé mbala mingi bǎna baye bavándaka na engúmba ya masikini. Mángwɛlɛ́ maye bapɛ́sɛkɛ ntángo mwǎna abótami kasi bakopɛsɛkɛ mpé lisusu ntángo inso yě asengeli na mangó.
Bapɛ́sɛkɛ mwǎna mángwɛlɛ́ ndénge níni?[kokoma]
Mbala mingi bakobeta mwǎna wa yɔ̂ ntonga ya BCG na lobɔ́kɔ la mwasi pɛnɛ na lipeka .
Nkisi éna ekoki kosala mabé?[kokoma]
Ntángo ozui ntonga, mbala mɔ̌kɔ́ esíká énâ ekovimba. Wana elakisi éte babɛti ntonga ndénge esengeli. Nsima ya mpɔ́sɔ 2 kin'o 6 wuta kozua ntonga, elembo ekomɔ́nɔnɔ. Ekosua mpó na mikolo mwa mokɛ, kasi ebikaka nɔ́kí sɔ́kí okangi yangó tɛ́. Ekoki kotika elembo ekɛ. Ntángo esúsu mwǎna akozala na mpótá esíká eye bamobɛtɛ́ki ntonga. Sɔ́kí mpótá ezali kobimisa mái, kanga yangó na elamba ekauka tíí ekobanda kokauka. Kasi kokanga yangó na sparadrap tɛ́. Mpótá énâ ekoki kosala sánzá mpó ebanda kokauka Sɔ́kí epɛsi yɔ̂ mawa o motéma, tǒ omoni lokóla mpótá ezali koyâ monɛnɛ, kɛndɛ epái ya mónganga.
Mpó na níni mwǎna wa ngai azua mángwɛlɛ́ ma BCG tɛ́?[kokoma]
Lokóla mángwɛlɛ́ manso, ntángo esúsu ekosengele tɛ́ kopɛsɛ mwǎna mángwɛlɛ́ BCG. Ntína yango iye:
- Sɔ́kí nzóto ya mwǎna ezalí mɔ̌tɔ (fɛ́fɛlɛ)
- Sɔ́kí bazali kopɛsɛ yě nkísi ya kansele tɔ̌ nkisi inso iye ilɛ́mbisaka nzóto
- Azali na Sida, tǒ
- Azali kobɛlɛ bisika mingi na lomposo eczema.
Esengeli nayeba nini lisusu?[kokoma]
Mwǎna wa yo akoki kobanda nkísi ya kobatela yě na diphtherie, hemophilie, gilípi, meningite, pertuse, búkabúka, kintúntú, na bokɔnɔ bukotaka na mpótá tetanosi sɔ́kí azali na sánzá 2 ekopekisa tɛ́ éte azua BCG. Kasi zala káka na bokɛ́ngi éte nkisi isusu ínâ ibɛtɛmɛ na lobɔ́kɔ luye babɛtɛki yě mángwɛlɛ́ ma BCG tɛ́ kín'o nsima ya sánzá 3, sɔ́kí tɛ́, esíká énâ ekoki kovímba. Mpé koma nsango ya kozua mángwɛlɛ́ ma BCG mpé mángwɛlɛ́ masúsu na bukú ya mwǎna   mpó esalisa yɔ̂ nsima.
Mbóka iye izalaka na babɛli míngi ba TB[kokoma]
Mbóka iye ikomami o nsé izalaka na bato mingi baye bazali kobɛlɛ TB. Sɔ́kí eyano ya yɔ̂ na mitúna na biso ezali 'eɛ́' tǒ 'íyo', sála nɔkí opɛsɛ mwǎna wa yô mángwɛlɛ́ ma BCG sɔ́kí amozui naíno tɛ́.
- Yɔ̌, bandeko ba yô tǒ tatá wa mwána wa yô awuti na mbóka yɔ̌kɔ́ na kati ya iye itángami o nsé?
- Yô na mwǎna wa yo bokokɛndɛ́kɛ́ kovánda koleka sánzá mobimba tǒ bokotambola mingi na kati ya mbóka iye itángami o nsé?
- Na káti ya ndáko ya yô, tǒ pɛnɛpɛnɛ na yɔ̂, ezalí na moto oyo akokáki kozala pɛnɛ wa mwǎna wa yɔ̂ na ntángo mingi, óyo azali na TB tǒ azaláká na yangó kala, tɔ̌ awuti na mbɔ́ka yɔ̌kɔ́ na kati ya iye itángami?
Aljeria Kamerun Sǎo Tomé na Principe Afganistani Al Mamlaká al-Maghribiya (Maroc) Kenya Sénégal Djibuti Angóla Komori Seyshel India Bê Afríka (Santrafríka) Kongó-Brazzaville SidafrÃka Omani Bénin Kongó-Kinsásá Sierra Leone Botswana Kotdivuar (Cote d'Ivoire) Somalie Burkina Faso Liberia Swaziland Burundi Libîya Tshad Ejipti Malawi Togo Ekwateli Mali Tunisia Elitré Moritani Uganda Etiopi Mozambiki Zambia Gabon Namibia Zimbabwe Gambia Niger Ghana Nizeria Gine Rwanda Gine-Bisau Gine-Ekwatoliáli (Mambénga) San Salvador
Sango ya kobakisa[kokoma]
Mpó ozua nsango isúsu na lolénge la komibátela, mpé kobátela bandeko na baninga ba yô bazwá TB tɛ́, okoki kokɛndɛ tǒ kobênga:


text:
MOKAPO YA ZOMI NA MIBALE
Bomoi oyo esepelisaka Nzambe
Ndenge nini okoki kokóma moninga ya Nzambe?
Na ndenge nini ntembe oyo Satana abimisaki etali mpe yo?
Bomoi ya ndenge nini esepelisaka Nzambe te?
Ndenge nini okoki kozala na bomoi oyo esepelisaka Nzambe?
OKOLINGA kozala na moninga ya ndenge nini? Ntembe ezali te ete okolinga kozala na moninga oyo atalelaka makambo lokola yo, oyo alingaka makambo oyo yo olingaka mpe oyo alandaka mitinda oyo yo olandaka. Lisusu, okolinga moto oyo azali na bizaleli malamu, na ndakisa bosembo mpe boboto.
2 Banda kala, Yehova Nzambe aponaka bato mosusu bázala baninga na ye ya motema. Na ndakisa, abengaki Abalayama moninga na ye. (Yisaya 41:8; Yakobo 2:23) Abengaki Davidi ete “moto oyo motema na ngai esepeli na ye,” mpamba te Davidi azalaki lolenge ya bato oyo ye alingaka. (Misala 13:22) Mpe na miso na ye, mosakoli Danyele azalaki moto oyo ‘alingami mingi.’—Danyele 9:23.
3 Mpo na nini Yehova andimaki Abalayama, Davidi mpe Danyele bázala baninga na ye? Yoká ndenge alobaki na Abalayama: “Yo osili kotosa monɔkɔ na ngai.” (Genese 22:18) Yango emonisi ete Yehova apusanaka penepene na baoyo basalaka na komikitisa mpenza makambo oyo asɛngaka bango. Ayebisaki Bayisalaele ete: “Bótosa mongongo na ngai mpe nakozala Nzambe na bino mpe bino bokozala bato na ngai.” (Yilimia 7:23) Soki ozali kotosa Yehova, yo mpe okoki kokóma moninga na ye!
YEHOVA APESAKA BANINGA NA YE MAKASI
4 Kanisá naino makambo ya malamu oyo okozwa soki ozali moninga ya Nzambe. Biblia elobi ete Yehova azali koluka mabaku ya ‘komonisa nguya na ye mpo na baoyo bazali na mitema pɛto liboso na ye.’ (2 Ntango 16:9) Ndenge nini Yehova akoki komonisa nguya na ye mpo na bolamu na yo? Nzembo 32:8 emonisi biso lolenge moko oyo akoki kosala yango, elobi boye: “[Ngai Yehova] nakoteya yo mpe nakolakisa yo nzela ekoki na yo [kolanda]; nakopesa yo toli wana nazali kotala yo.”
5 Ndenge oyo Yehova atyelaka bato likebi ezali mpenza kosimba motema! Akopesa yo toli oyo osengeli na yango mpe akokɛngɛla yo ntango ozali kosalela yango. Yehova Nzambe alingi kosalisa yo olonga komekama oyo ozali kokutana na yango. (Nzembo 55:22) Na yango, soki ozali kosalela ye na motema mobimba, yo mpe okoki kotyela ye motema ndenge moko na mokomi ya nzembo oyo alobaki ete: “Natii [Yehova] liboso na ngai libela; azali na lobɔkɔ na ngai ya mobali, bongo nakokwea te.” (Nzembo 16:8; 63:8) Ɛɛ, Yehova akoki kosalisa yo ozala na bomoi oyo esepelisaka ye. Nzokande, lokola oyebi, ezali na monguna moko ya Nzambe oyo akolinga te ozala na bomoi ya ndenge wana.
NTEMBE OYO SATANA ABIMISAKI
6Mokapo 11 ya buku oyo elimbolaki ndenge oyo Satana Zabolo abɛtɛlaki bokonzi ya Nzambe ntembe. Satana alobaki ete Nzambe akosaki; maloba na ye elakisaki lisusu ete Yehova azali sembo te mpo atikaki te ete Adama ná Eva bákataka bango moko nini ezali mabe nini ezali malamu. Nsima ya lisumu ya Adama ná Eva, ntango mabelé ebandaki kotonda mokemoke na bana na bango, Satana abimisaki ntembe mosusu, ete bato basalelaka Nzambe na makanisi ya malamu te. Mpo na ye, ‘soki bato basalelaka Nzambe, ezali te mpo balingaka ye.’ Lisusu, soki bapesi ye nzela, akoki kotinda moto nyonso atika kosalela Nzambe. Lisolo ya Yobo emonisi ete Satana akanisaki mpenza bongo. Yobo azalaki nani, mpe ndenge nini ntembe yango oyo Satana abimisaki etalelaki ye?
7 Yobo azalaki na bomoi eleki sikoyo mbula soki 3 600. Azalaki moto malamu, mpamba te Yehova alobaki mpo na ye ete: “Mosusu azali lokola ye kati na mokili te, moto malamu bɛɛ mpe ya sembo, oyo akotosaka Nzambe mpe akoboyaka mabe.” (Yobo 1:8) Nzambe azalaki kosepela na Yobo.
8 Satana Zabolo andimaki mpenza te ete makanisi ya malamu nde ezalaki kotinda Yobo asalela Nzambe. Alobaki na Yehova ete: “Yo otiki lopango kozingela [Yobo] te mpo na ndako na ye mpe na biloko na ye nyonso epai na epai? Opamboli mosala ya mabɔkɔ na ye mpe bibwɛlɛ na ye esili kofuluka mingi kati na mokili. Nde tiká ete osembola lobɔkɔ na yo [sikoyo mpe osimba] nyonso ezali na ye mpe akolakela yo mabe na miso na yo.”—Yobo 1:10, 11.
9 Yango emonisi ete mpo na Satana, Yobo azalaki kosalela Nzambe kaka mpo na bolamu oyo azalaki kozwa. Zabolo alobaki mpe ete soki Yobo amekami, akopesa Nzambe mokɔngɔ. Eyano nini Yehova apesaki na ntembe yango ya Satana? Lokola likambo yango etalelaki nde makanisi ya motema ya Yobo, Yehova apesaki Satana nzela ameka Yobo. Na ndenge wana, ekomonana polele soki Yobo alingaka Nzambe to te.
YOBO AMEKAMI
10 Eumelaki te, Satana amekaki Yobo na makambo ndenge na ndenge. Bayibaki bibwɛlɛ mosusu ya Yobo mpe mosusu ebomamaki. Babomaki basali na ye ebele. Nyonso wana ekómisaki ye mobola. Longola yango, mopɛpɛ moko ya makasi ebomaki bana na ye zomi. Kasi, atako bampasi nyonso wana ekwelaki Yobo, ‘asalaki lisumu te mpe afundaki Nzambe na ntina na mabe te.’—Yobo 1:22.
11 Satana azongaki nsima te. Mbala mosusu akanisaki ete ata soki Yobo ayikaki mpiko ntango abungisaki biloko na ye, basali na ye mpe bana na ye, akopesa Nzambe mokɔngɔ soki azwi maladi. Yehova atikaki Satana apesa Yobo maladi moko ya mabe mpenza. Atako bongo, Yobo atikaki kondimela Nzambe te. Kutu, alobaki nde na motema moko ete: “Kino nakokufa, nakotika bosembo na ngai te!”—Yobo 27:5, NW.
12 Yobo ayebaki te ete Satana moto azali konyokola ye bongo. Lokola ayebaki malamumalamu te ntembe oyo Satana abimisaki mpo na bokonzi ya Yehova, akanisaki ete Nzambe nde azali kobimisela ye mikakatano wana. (Yobo 6:4; 16:11-14) Atako bongo, atikalaki sembo epai ya Yehova. Mpe bosembo ya Yobo emonisaki ete Satana akosaki ntango alobaki ete Yobo azali kosalela Nzambe mpo na koluka bolamu na ye moko!
13 Bosembo ya Yobo epesaki Yehova nzela ya kopesa eyano oyo ebongi mpenza na ntembe oyo Satana abimisaki mpo na kotyola Ye. Yobo azalaki mpenza moninga ya Yehova, mpe Yehova apambolaki ye mpo na bosembo na ye.—Yobo 42:12-17.
YANGO ETALI MPE YO
14 Likambo ya kotikala sembo epai ya Nzambe oyo Satana abimisaki etalaki kaka Yobo te. Etali mpe yo. Masese 27:11 (NW) emonisi polele ete ezali bongo; na vɛrsɛ yango, Liloba ya Yehova elobi ete: “Mwana na ngai, zalá na bwanya mpe sepelisá motema na ngai, mpo nazongisa monɔkɔ epai ya moto oyo azali kotumola ngai.” Maloba yango, oyo ekomamaki ebele ya bambula nsima ya liwa ya Yobo, emonisi ete Satana azali kaka kotumola Nzambe mpe kofunda basaleli na Ye. Ntango tozali kosala makambo oyo esepelisaka Yehova, tozali mpenza kopesa ye likoki ya kozongisa monɔkɔ na bifundeli ya lokuta ya Satana mpe na ndenge yango, tozali kosepelisa motema ya Nzambe. Omoni likambo yango ndenge nini? Omoni te ete ekozala malamu mpenza yo mpe opesa Nzambe likoki ya kozongisa monɔkɔ na bifundeli ya lokuta ya Zabolo, ata soki yango ekosɛnga osala to otika makambo mosusu na bomoi na yo?
15 Yoká ndenge Satana alobaki: “Moto akopesa nyonso ezali na ye mpo na bomoi na ye.” (Yobo 2:4) Lokola Satana alobaki “moto,” amonisaki ete efundeli na ye etali kaka Yobo te, kasi bato nyonso. Yango ezali likambo moko ya ntina mingi. Satana abɛti ntembe ete yo okotikala sembo epai ya Nzambe te. Alingi ete otosa Nzambe te mpe otikala sembo te ntango okutani na mikakatano. Akosala nini?
16 Ndenge tomonaki na Mokapo 10, Satana asalelaka mayele ndenge na ndenge mpo na kotinda bato báboya Nzambe. Ya liboso, alandaka bato “lokola nkɔsi oyo ezali konguluma, kolukáká kolya [bango].” (1 Petelo 5:8) Na yango, mokano mabe ya Satana ekoki komonana ntango baninga, bandeko, to bato mosusu bazali kotya yo mpanzi likoló mpo ozali kosala milende ya koyekola Biblia mpe kosalela makambo oyo ozali koyekola.* (Yoane 15:19, 20) Lisusu, Satana “azali kokoba komibimisa lokola anzelu moko ya pole.” (2 Bakolinti 11:14) Akoki kosalela mayele mabe mpo na kobungisa yo nzela mpe kokosa yo mpo omipesa na bomoi oyo esepelisaka Nzambe te. Soki olɛmbi nzoto, ntango mosusu akoki kotinda yo okanisa ete okokoka te kosepelisa Nzambe. (Masese 24:10) Satana azala lokola “nkɔsi oyo ezali konguluma” to lokola “anzelu moko ya pole,” ntembe na ye ezali kaka moko: Alobi ete soki omekami to okutani na masɛnginya, okotika kosalela Nzambe. Ndenge nini okoki kopesa eyano na ntembe wana mpe komonisa ete ozali sembo epai ya Nzambe, lokola Yobo?
KOTOSA MIBEKO YA YEHOVA
17 Okoki kozongisa monɔkɔ na ntembe ya Satana soki na bomoi na yo ozali kosala makambo oyo esepelisaka Nzambe. Yango esɛngi nini? Biblia eyanoli boye: “Okolinga [Yehova] Nzambe na yo na motema na yo mobimba, mpe na molimo na yo mobimba, mpe na nguya na yo mobimba.” (Deteronome 6:5) Ntango okokóma kolinga Nzambe makasi, okokóma mpe na mposa makasi ya kosala makambo oyo azali kosɛnga yo. Ntoma Yoane akomaki ete: “Bolingo ya Nzambe elakisi boye, ete tótosaka [mibeko] na ye.” Soki olingi Yehova na motema na yo mobimba, okomona ete “[mibeko] na ye ezali kilo te.”—1 Yoane 5:3.
18 Wapi mibeko yango ya Yehova? Mosusu etaleli etamboli oyo tosengeli koboya. Na ndakisa, talá etanda, oyo ezali na motó ya likambo “Boyá makambo oyo Yehova ayini.” Etanda yango emonisi makambo oyo Biblia elobi polele ete ezali mabe. Soki otali yango likolólikoló, okoki kokanisa ete makambo mosusu oyo ezali wana ezali mpenza mabe te. Kasi, soki okanisi malamumalamu bavɛrsɛ oyo ezali wana, okomona mpenza ete mibeko ya Yehova ezali na bwanya. Ntango mosusu, likambo ya mpasi oyo osengeli kosala ekozala nde kotika bizaleli na yo mosusu to kokóma na bizaleli ya sika. Kasi, yebá ete kozala na bomoi oyo esepelisaka Nzambe epesaka esengo mpe bolamu mingi. (Yisaya 48:17, 18) Yo mpe okoki kozala na bomoi ya ndenge wana. Ndenge nini toyebi yango?
BOYÁ MAKAMBO OYO YEHOVA AYINI
- Koboma bato.—Exode 20:13; 21:22, 23.
- Pite to ekobo.—Levitike 20:10, 13, 15, 16; Baloma 1:24, 26, 27, 32; 1 Bakolinti 6:9, 10.
- Misala ya bilimo mabe.—Deteronome 18:9-13; 1 Bakolinti 10:21, 22; Bagalatia 5:20, 21.
- Losambo ya bikeko.—1 Bakolinti 10:14.
- Kolangwa masanga.—1 Bakolinti 5:11.
- Koyiba.—Levitike 6:2, 4; Baefese 4:28.
- Kokosa.—Masese 6:16, 19; Bakolose 3:9; Emoniseli 22:15.
- Lokoso.—1 Bakolinti 5:11.
- Mobulu.—Nzembo 11:5; Masese 22:24, 25; Malaki 2:16; Bagalatia 5:20, 21.
- Maloba oyo ebongi te.—Levitike 19:16; Baefese 5:4; Bakolose 3:8.
- Kosalela makila na ndenge ya mabe.—Genese 9:4; Misala 15:20, 28, 29.
- Koboya kokokisa bamposa ya libota.—1 Timote 5:8.
- Kokɔta na bitumba to na kowelana na makambo ya politiki ya mokili oyo.—Yisaya 2:4; Yoane 6:15; 17:16.
- Komɛla likaya to bangi.—Malako 5:23; 2 Bakolinti 7:1.
19 Yehova asɛngaka biso te makambo oyo eleki biso na makasi. (Deteronome 30:11-14) Ayebi malamu koleka biso moko makambo nini tokoki kosala ná oyo tokoki kosala te. (Nzembo 103:14) Longola yango, akoki kopesa biso makasi mpo tótosa ye. Ntoma Paulo akomaki ete: “Nzambe azali sembo, mpe akotika te ete bómekama koleka oyo bokoki kokangela motema, kasi nzela moko na komekama akobongisela mpe bino nzela ya kobimela mpo bózala na likoki ya koyikela yango mpiko.” (1 Bakolinti 10:13) Mpo na kosalisa yo oyika mpiko, Yehova akoki ata kopesa yo “nguya oyo eleki makasi.” (2 Bakolinti 4:7) Paulo ayikelaki komekama mingi mpiko; yango wana alobaki ete: “Na makambo nyonso nazali na makasi na lisalisi ya moto oyo apesaka ngai nguya.”—Bafilipi 4:13.
KOKÓMA NA BIZALELI OYO NZAMBE ALINGAKA
20 Kasi, mpo na kosepelisa Yehova, osengeli kosuka te kaka na koboya makambo oyo ayini. Osengeli mpe kolinga makambo oyo alingi. (Baloma 12:9) Osepelaka na bato oyo batalelaka makambo lokola yo, oyo balingaka makambo oyo yo olingaka mpe balandaka mitinda oyo yo olandaka, boye te? Yehova mpe azalaka kaka bongo. Yango wana, yekolá kolinga makambo oyo Yehova asepelaka na yango mingi. Ndambo ya makambo yango ezali na Nzembo 15:1-5, oyo ezali kolobela bato oyo Nzambe amonaka ete bazali baninga na ye. Baninga ya Yehova bamonisaka oyo Biblia ebengi “mbuma ya elimo.” Mbuma yango ezali na bizaleli lokola “bolingo, esengo, kimya, motema molai, motema malamu, bolamu, kondima, boboto, komipekisa.”—Bagalatia 5:22, 23.
21 Kotánga mpe koyekola Biblia mbala na mbala ekosalisa yo okóma na bizaleli oyo Nzambe alingaka. Lisusu, soki ozali koyekola makambo oyo Nzambe asɛngaka, ekosalisa yo oyokanisa makanisi na yo na oyo ya Nzambe. (Yisaya 30:20, 21) Soki okómi kolinga Yehova mingi, okokóma mpe na mposa makasi ya kosala makambo oyo esepelisaka ye.
22 Mpo na kozala na bomoi oyo esepelisaka Yehova esɛngaka kosala makasi. Biblia emonisi ete kobongola bomoi na yo ekokani na kolongola bomoto na yo ya kala mpe kolata oyo ya sika. (Bakolose 3:9, 10) Kasi, mpo na oyo etali mibeko ya Yehova, mokomi ya nzembo akomaki ete: ‘Libonza monene ekomonana na kotosa yango.’ (Nzembo 19:11) Yo mpe okomona ete kozala na bomoi oyo esepelisaka Nzambe epesaka mpenza bolamu. Soki ozali na bomoi ya ndenge yango, okozongisa monɔkɔ na ntembe oyo Satana abimisaki mpe okosepelisa motema ya Yehova!
OYO BIBLIA ETEYAKA
- Okoki kokóma moninga ya Nzambe soki ozali kotosa ye.—Yakobo 2:23.
- Satana abimisaki ntembe ete moto moko te akoki kotikala sembo epai ya Nzambe.—Yobo 1:8, 10, 11; 2:4; Masese 27:11.
- Tosengeli koboya mimeseno oyo esepelisaka Nzambe te.—1 Bakolinti 6:9, 10.
- Tokoki kosepelisa Nzambe soki tozali koyina makambo oyo ayinaka mpe kolinga makambo oyo alingaka.—Baloma 12:9.
* Yango elingi koloba te ete baoyo bazali kotya yo mpanzi likoló bazali mpenzampenza kotambwisama na Satana. Kasi Satana azali nzambe ya ebongiseli ya makambo ya ntango oyo, mpe ye nde moto azali kotambwisa mokili mobimba. (2 Bakolinti 4:4; 1 Yoane 5:19) Yango wana, soki ozali na bomoi oyo esepelisaka Nzambe, bato mingi bakosepela na yo te, mpe basusu bakotya yo mpanzi likoló.
Mituna ya boyekoli
1, 2. Tángá bato mosusu oyo Yehova amonaki ete bazali baninga na ye ya motema.
3. Mpo na nini Yehova aponaka bato mosusu bázala baninga na ye?
4, 5. Na ndenge nini Yehova amonisaka nguya na ye mpo na bolamu ya basaleli na ye?
6. Makanisi mabe nini Satana azwelaki bato?
7, 8. (a) Nini ekesenisaki Yobo na bato ya ntango wana? (b) Ntembe nini Satana abimisaki mpo na komonisa ete Yobo azali kosalela Nzambe na makanisi ya malamu te?
9. Eyano nini Yehova apesaki na ntembe ya Satana, mpe mpo na nini?
10. Bampasi nini ekómelaki Yobo, mpe asalaki nini?
11. (a) Wapi likanisi mosusu oyo Satana azwelaki Yobo, mpe Yehova asalaki nini? (b) Yobo asalaki nini ntango abɛlaki maladi moko ya mabe mpenza?
12. Ndenge nini etamboli ya Yobo emonisaki ete makambo oyo Zabolo alobaki ezali lokuta?
13. Lokola Yobo atikalaki sembo epai ya Nzambe, yango ebotaki mbuma nini?
14, 15. Mpo na nini tokoki koloba ete ntembe oyo Satana abimisaki mpo na Yobo etali bato nyonso?
16. (a) Mayele nini Satana asalelaka mpo na kotinda bato báboya Nzambe? (b) Ndenge nini Zabolo akoki kosalela mayele yango mpo na kokweisa yo?
17. Wapi ntina ya libosoliboso oyo osengeli kotosa mibeko ya Yehova?
18, 19. (a) Tángá mwa ndambo ya mibeko ya Yehova. (Talá etanda.) (b) Ndenge nini toyebi ete Yehova azali kosɛnga biso makambo oyo eleki biso na makasi te?
20. Bizaleli nini Nzambe alingaka oyo osengeli kokóma na yango, mpe bizaleli yango ezali na ntina nini?
21. Nini ekosalisa yo okóma na bizaleli oyo Nzambe alingaka?
22. Soki ozali na bomoi oyo esepelisaka Nzambe, yango ekopesa yo libaku ya kosala nini?


text:
Kébó
Kébó ezalí lisano lya bǎna. Yangó ezalí lisano lya lisangá, bǎna basengeli kozala likólo lya mínei mpɔ̂ lisano ezala kitɔ́kɔ mpé elɛngi. Bangó bakoyémba mpé bakobína mpé mɔ̌kɔ́ mɔ̌kɔ́ bakobima o libosó lya baníngá ba bangó mpé bakozóngisa maloba ma loyémbo mpé nsima bakomitika na kopɛ́sɛkɛ mokɔngɔ na baníngá ba lisano. Baníngá ba lisano bakomokamata na mabɔ́kɔ mpé bamobwaka o likólo.
Nzémbo ya Kébó[kokoma]
Kébó ebandi eh Balela ngáí balela kala ...................... (Mosani oyó azali na ngala akopɛ́sɛ nkómbó ya yě mpé liloba alingi liboso ya komitika)


text:
Lisakoli ya molongo ya makoki ya moto
Lisakoli lya molɔ́ngɔ́ ya makokí ma moto
Etápe
- 1 Maloba ma yambo
- 1.1 Eténi yambo (1)
- 1.2 Eténi ya 2
- 1.3 Eténi ya 3
- 1.4 Eténi ya 4
- 1.5 Eténi ya 5
- 1.6 Eténi ya 6
- 1.7 Eténi ya 7
- 1.8 Eténi ya 8
- 1.9 Eténi ya 9
- 1.10 Eténi ya 10
- 1.11 Eténi ya 11
- 1.12 Eténi ya 12
- 1.13 Eténi ya 13
- 1.14 Eténi ya 14
- 1.15 Eténi ya 15
- 1.16 Eténi ya 16
- 1.17 Eténi ya 17
- 1.18 Eténi ya 18
- 1.19 Eténi ya 19
- 1.20 Eténi ya 20
- 1.21 Eténi ya 21
- 1.22 Eténi ya 22
- 1.23 Eténi ya 23
- 1.24 Eténi ya 24
- 1.25 Eténi ya 25
- 1.26 Eténi ya 26
- 1.27 Eténi ya 27
- 1.28 Eténi ya 28
- 1.29 Eténi ya 29
- 1.30 Eténi ya 30
- 2 Tála mpé
Maloba ma yambo[kokoma]
Na botáláká ’te kondima limɛmya lya bato bansɔ ba molɔ́ngɔ́ mpé makokí ma bangó maye mazalí ndéngé mɔ̌kɔ́ mpé bakokí kopímela moto tɛ́ ezalí ntína ya bonsɔ́mí, bosémbo mpé kímyá káti ya molɔ́ngɔ́. Na botáláká ’te komɔ́na mpámba mpé kobóya kotósa esɛ́ngɛ́li ya moto ebátelama na bokonzi bwa bosémbo mpɔ̂ ’te, na sima yangó, moto ákóma na botɔmbɔki esóngó na minyɔ́kɔli tɛ́,
Na botáláká ’te esɛngɛ́lí koléndisa boyókani na káti ya bikólo,
Na botáláká ’te na káti ya Mokandá mwa Mibéko mya Lisangá ya Bikólo bya Molɔ́ngɔ́, bato ba molɔ́ngɔ́ bayébísí lisúsu loléngé bandimí malɔki ma ntína ya moto, limɛmya mpé lokúmu la moto, bokokani bwa makokí ma bǎsí mpé babáli mpé na botáláká ’te bangó bayébísí ’te bazwí mokáno mwa kobɔngisa ezalélí ya moto mpé kosála ’te moto azwa bomɔi malámu mpenzá na káti ya bonsɔ́mí bwa monɛ́nɛ mpenzá,
Na botáláká ’te kozala bato bansɔ na makanisi ndéngé mɔ̌kɔ́ mpɔ̂ na makokí mpé bonsɔ́mí bwangó, ezalí na ntína monɛ́nɛ mpɔ̂ ’te óyo bakáni elónga,
Likita linɛ́nɛ lizalí koyébisa Lisakoli lya molɔ́ngɔ́ óyo ya makoki ma moto lokóla elɔ́kɔ eye bato mpé bikólo binsɔ balingí bazwa, mpɔ̂ ’te bato mpé mangómbá mansɔ, na bobátelaka ntángo insɔ Lisakoli lyangó na motéma, basála makási na botéyi mpé bokólísí bwányá, mpɔ̂ ’te makokí mpé bonsɔ́mí yangó etósama mpé basála ’te bandima mpé basálélí yangó na bosɔ̂lɔ́ mpenzá na molɔ́ngɔ́ mobimba, ezala na káti ya bato ba Bikólo bya Lisangá bangó mɔ̌kɔ́ tǒ na káti ya ekólo mpé molɔ́ngɔ́ mobimba.
Eténi yambo (1)[kokoma]
Bato bansɔ na mbótama bazalí nsɔ́mí mpé bakókání na limɛmya mpé makokí. Bazalí na mayɛ́lɛ mpé basɛ́ngɛ́lí kovánda na bondeko o káti na bangó.
Eténi ya 2[kokoma]
- Moto nyɔ́nsɔ azalí na makokí mpé bonsɔ́mí bɔ́nsɔ buye bulimbólámí na káti ya Lisakoli liye, bokɛsɛni atá mokɛ́ tɛ́, na mambí matálí lomposo la nzóto, bomwǎsí tǒ bobáli, lokóta, lingómba lya nzámbe, makanisi ma politíki tǒ ya ndéngé ésúsu, ekólo tǒ lingómba ya bato, bokulaka, mbótama tǒ makambo masúsu.
- Epái esúsu, na botálaka elɔ́kɔ ya moto, epekísámí kosála bokɛsɛni na mambí matálí mibéko mya politíki, mibéko mya bosámbisi tǒ mya boyókani na mikili mísúsu, ezala ekólo tǒ mabelé ya nsɔ́mí tǒ eye eyángélémání na baúta, tǒ óyo ezwí bonsɔ́mí bwa síkísíkí tɛ́.
Eténi ya 3[kokoma]
Moto nyɔ́nsɔ azalí na likokí lya kozala na bomɔi, na kozala nsɔ́mí mpé kozala motéma nsɛi na bomoto bwa yě.
Eténi ya 4[kokoma]
Moto atá mokɛ́ tɛ́ asɛ́ngɛ́lí kozala moúmbu; boúmbu mpé botɛ́ki baúmbu bupekísámí na ndéngé insɔ
Eténi ya 5[kokoma]
Moto atá mokɛ́ tɛ́ asɛ́ngɛ́lí konyɔ́kama mpé kosalelama makambo ya bonyama mpé óyo ezanga bomoto na lokúmu.
Eténi ya 6[kokoma]
Moto nyɔ́nsɔ azalí na likokí ’te bayéba makokí ma yě bipái bínsɔ.
Eténi ya 7[kokoma]
Bato bansɔ bakokání libosó lya mobéko mpé bazalí na likokí lya kobátelama na mobéko sé ndéngé mɔ̌kɔ́. Bánsɔ bazalí na likokí lya kobátelama sé ndéngé mɔ̌kɔ́ esóngó na bikelá nyɔ́nsɔ ya bokɛsɛnisi elongobani tɛ́ na Lisakoli liye mpé esóngó na bikelá bínsɔ biye bikobota bokɛsɛnisi yangó.
Eténi ya 8[kokoma]
Moto nyɔ́nsɔ azalí na likokí lya koluka lisálisi lya nsɔ́lɔ́ mpenzá na libosó lya mangómbá ma bosámbisi bwa ekólo eye ezalí na bwányá esóngó na bikelá biye bikotángola malɔki ma ntína mandimámí na mibéko mpɔ̂ na yě.
Eténi ya 9[kokoma]
Moto mɔ̌kɔ́ tɛ́ akokí kokangama tǒ kobengisama ntína tɛ́.
Eténi ya 10[kokoma]
Moto nyɔ́nsɔ azalí na likokí ’te likambo lya yě lokóla lya bato bansɔ, lisámbisama na bosémbo mpé na mǐso mya bato bánsɔ na esámbiselo ya nsɔ́mi mpé ya epái mɔ̌kɔ́ tɛ́, eye ekozwa mikáno ɛngɛ́bɛ́nɛ́ na makokí mpé masɛ́ngínyá yě tǒ ɛngɛ́bɛ́nɛ́ na bosɔ̂lɔ́ bwa likambo yě afúndámí.
Eténi ya 11[kokoma]
- Moto nyɔ́nsɔ óyo afúndámí na likambo azalí naíno mabɔ́kɔ mpɛ́mbɛ́ téé ntángo bakotatola ɛngɛ́bɛ́nɛ́ na mobéko, mabé yě asálí, na libánza liye likosalama na mǐso mya bato bansɔ, epái wápi mánsɔ esɛngɛ́lí kosalama mpɔ̂ te mofúndami azwa na yě.
- Moto atá mɔ̌kɔ́ tɛ́ asɛ́ngɛ́lí kozwa etúmbu mpɔ̂ na makambo tǒ botíki óyo, ntángo esálámákí, ezalákí naíno mbéba tɛ́, ɛngɛ́bɛ́nɛ́ na mibéko mya ekólo tǒ ya molɔ́ngɔ́. Sé loléngé yangó, bakokí tɛ́ kopɛ́sa moto etúmbu koleka eye ezaláká kopɛ́sama na ntángo likambo lisalámákí.
Eténi ya 12[kokoma]
Moto atâ mɔ̌kɔ́ tɛ̂ akokí kokɔ́ta mpámba na makambo matálí ezaleli, libótá, ndáko mpé mikandá ya nganda tǒ mpé kobébisa lokúmu na yě. Moto nyɔ́nsɔ azalí na likokí lya kobátelama na mobéko esóngó na bikɔ́ta-kɔ́ta yangó.
Eténi ya 13[kokoma]
- Moto nyɔ́nsɔ azalí na makokí ma kotámbola ndéngé alingí mpé kopɔna esíká ya kovánda káti na ekólo.
- Moto nyɔ́nsɔ azalí na makokí ma kotíka ekólo ínsɔ atá ya yě mɔ̌kɔ́ mpɔ̂ na kokɛndɛ na ekólo esúsu; yě akokí mpé kozónga na ekólo ya yě.
Eténi ya 14[kokoma]
- Na libosó lya monyɔ́kɔli, moto nyɔ́nsɔ azalí na likokí lya koluka mpé kozwa esíká ya kobómba nzóto na bikólo bisúsu.
- Likokí lyangó likopɛ́sama tɛ́ na moto afúndámí na likambo lya makási tǒ na bikelá biye bilongobani tɛ́ na mibéko mya Lisangá lya Bikólo bya Molɔ́ngɔ́.
Eténi ya 15[kokoma]
- Moto nyɔ́nsɔ azalí na likokí lya koyébana mosí-ekólo.
- Bakokí tɛ́ kopímela moto likokí lya kozala mosí-ekólo tǒ ya kokóma moto wa ekólo esúsu.
Eténi ya 16[kokoma]
- Sɔ́kí mobú ya kobálana ekokí, mobali mpé mwâsí bakokí kokwêlana mpé kotónga libóta mpé masímbisi mazala tɛ́ na makambo matálí lomposo, ekólo tǒ lingómba lya nzámbe. Bangó bazalí na makokí sé ndéngé mɔ̌kɔ́ na makambo etálí makwéla, ezala ntángo ya makwéla tǒ ntángo ya bokabwani.
- Libála likokí kosalama sé sɔ́kí mwâsí na mobali bangó méi bandimi na motéma mɔ̌kɔ́.
- Libála lizalí longómba la ntína mpɔ̂ na bato mpé lizalí na likokí lya kobátelama na bato mpé Letá.
Eténi ya 17[kokoma]
- Moto nyɔ́nsɔ azala yě mɔ̌kɔ́ tǒ na káti ya lisangá, azalí na likokí lya mokóló-ekólo.
- Bakokí atá mokɛ́ tɛ́ kopímela tǒ kobɔ́tɔla moto elɔ́kɔ na yě sɔ́kí ntína ezalí tɛ́.
Eténi ya 18[kokoma]
Moto nyɔ́nsɔ azalí na likokí, ya kozala na makanisi na yě, mayɛ́lɛ na yě ya motéma mpé lingómba lya yě ya nzámbe; likokí lyangó ekopɛ́sa yě ndingisa ya kopɔna lingómba lya nzámbe tǒ kobóngola makanisi ma yě, yě mɔ̌kɔ́ tǒ elongo na baníngá, ezala na mǐso mya bato ya mɛi; na botéyi, na bikelá, na bokúmisi nzámbe mpé milúlú.
Eténi ya 19[kokoma]
Moto nyɔ́nsɔ azalí na likokí ya bokanisi mpé bolobi; yangó ekopɛ́sa yě ndingisa ya kozala na bomɔi na motéma tɛ́ likoló lya makanisi ma yě ndingisa ya koluka, kozwa mpé kopanza mayébisi na makanisi esíká na esíká, na ndéngé alingí koyébisa mangó.
Eténi ya 20[kokoma]
- Moto nyɔ́nsɔ azalí na likokí lya kozala na likita mpé lingómbá liye lizalí na kímyá.
- Ekokí tɛ́ kosɛ́ngama na makási tɛ́ moto akɔ́ta na lingómbá.
Eténi ya 21[kokoma]
- Moto nyɔ́nsɔ azalí na likokí lya kotíya mabɔ́kɔ na bokambi misálá mya ekólo ya yě ezala yě mɔ̌kɔ́ tǒ na batóma yě mɔ̌kɔ́ apɔní.
- Moto nyɔ́nsɔ azalí na likokí, lokóla baníngá nyɔ́nsɔ ya kosála misálá mya Letá.
- Bolingi bwangó bosɛngɛ́lí komɔ́nana na mapɔni ya sémbo maye masɛngɛ́lí kosalama mbala na mbala, na lipɔ́neli lya bato bansɔ mpé na bopɔni bwaa Lingómbá tǒ na ndéngé esúsu ekokani na yangó mpé ekosála ’te bato bapɔna na bonsɔ́mí bunsɔ.
Eténi ya 22[kokoma]
Moto nyɔ́nsɔ, lokóla azalí mɔ̌kɔ́ ya lingómbá, azalí na likokí lya kozwa lisálisi lya esálelo-lisungi, eye ezalí na ndingisa ya kopɛ́sa moto makokí ma yě ya mosólo, ya bomɔi mpé ezaleli, mpɔ̂ na lokúmu mpé bokóli malámu ya bomoto bwa yě, na lisálisi lya bokási bwa ekólo mpé ya boyókani bwa mikili na mikili, ɛngɛ́bɛ́nɛ́ na mwangó mpé bokulaka ya ekólo na ekólo.
Eténi ya 23[kokoma]
- Moto nyɔ́nsɔ azalí na likokí lya kozwa mosálá, ya kopɔna mosálá yě alingí, na ndéngé ya sémbo elongobani na mosálá, mpé basɛ́ngɛ́lí kobátela ya esóngó na bosɔmɛ́lɛ.
- Bato bánsɔ bazalí na likokí, bokɛsɛni atá tɛ́, ya kozwa lifúta likokani mpɔ̂ na mosálá mokokani.
- Moto nyɔ́nsɔ akosála, azalí na likokí ya kozwa lifúta lya sémbo mpé elongobani, liye likosála tɛ́ yě na libóta lya yě bazwa bomɔi elongobani na lokúmu la moto, mpé ekokí kobɔngisama lisúsu na ndéngé ínsɔ ya bobáteli bomɔi.
- Moto nyɔ́nsɔ azalí na likokí ya kokela basɛndiká elongo na baníngá mpé kokɔ́ta na basɛndiká mpɔ̂ na kokɛ́ngɛla maloki ma yě.
Eténi ya 24[kokoma]
Moto nyɔ́nsɔ azalí na likokí lya bopémisi mpé bopémisi nzóto, míngi ya bozwi eleko ya sémbo ya boúmélí na mosálá mpé na bozwi lifúta na bakonzi ya mbala na mbala.
Eténi ya 25[kokoma]
- Moto nyɔ́nsɔ azalí na likokí lya kobíkela na ndéngé elongobani mpɔ̂ ’te azwa bokɔ́lɔ́ngɔ́nú, bozala malámu ya yě mpé ya libóta lya yě epúsí na makambo matálí kolíya, koláta, kovánda, kosálisa nzóto mpé kosungama na ndéngé esɛngɛ́lí; yě azalí na likokí lya kosálisama na ntángo ya bosɔmɛ́lɛ, bokɔnɔ, bosɛ́lɛ́, bozéngé, bobangé tǒ na ntángo esúsu yě akozánga mosólo ya kobíkela na sima ya makambo masálámí na bolinga na yě tɛ́.
- Bomamá mpé bomwǎna buzalí na likokí lya kosungama na ndéngé elongobani. Mwǎna nyɔ́nsɔ abótama káti ya makwéla tǒ na libándá asɛ́ngɛ́lí kobátelama tǒ ndéngé mɔ̌kɔ́.
Eténi ya 26[kokoma]
- Moto nyɔ́nsɔ azalí na likokí lya bokólísi bwányá mpé mayɛ́lɛ. Matéya masɛngɛ́lí kopɛ́sama mpámba, mosólo tɛ́, atá na bakelási ya mabandela. Matéya ma mabandela masɛ́ngɛ́ní kopɛ́sama na moto nyɔ́nsɔ. Matéya ma tekniki mpé ya mosálá masɛngɛ́lí kopɛ́sama bipái binsɔ; eposá ya kozwa matéya ma kelási ya inɛ́nɛ esɛngɛ́lí kopɛ́sama na bato bansɔ, sé ndéngé mɔ̌kɔ́, ɛngɛ́bɛ́nɛ́ na mayɛ́lɛ ma bangó.
- Bokólísi bwányá mpé mayɛ́lɛ bosɛngɛ́lí kosála tɛ́ moto akóla na ndéngé nyɔ́nsɔ mpé atósa malámu mpenzá makokí mpé bonsɔ́mí ya ntína na moto. Yangó esɛngɛ́lí komɛma boyókani, bobóto, bolingo káti ya bikólo mpé mangómbá ya bato baye lomposo mpé boyambi ekɛsɛni; yangó mpé esɛngɛ́lí kobɔngisa misálá mya Lisangá lya Bikólo bya Molɔ́ngɔ́ mpɔ̂ na bobáteli kímyá.
- Babóti bazalí na likokí lya yambo, ya bopɔni ndéngé ya matéya masɛngɛ́lí kopɛ́sama na bǎna ba bangó.
Eténi ya 27[kokoma]
- Moto nyɔ́nsɔ azalí na likokí lya kotíya mabɔ́kɔ ndéngé alingí na misálá mya bokólísi bwányá ya lingómbá, kopɛ́sɛla na nkoti, mpé kotíya mabɔ́kɔ na botómboli nzébi mpé bolámu bwa yangó.
- Moto nyɔ́nsɔ azalí na likokí ’te matómba ma misálá mya yě ya nzébi, mya bokómi mpé ya nkoti mabátelama.
Eténi ya 28[kokoma]
Moto nyɔ́nsɔ azalí na likokí ’te káti ya bato mpé bikólo, nyɔ́nsɔ ebóngá mpɔ̂ te makokí mpé bonsɔ́mí oyo ekomámí káti ya Lisakoli liye elónga.
Eténi ya 29[kokoma]
- Moto azalí na mikúmba epái ya lingómbá liye likopɛ́sa yě eposá ya bokólísi bomoto bwa yě na ndéngé elongobani.
- Moto nyɔ́nsɔ, na botálaka makokí mpé bonsɔ́mí na yě, asɛ́ngɛ́lí kosála sé mikúmba miye miyébání na mobéko sé mpɔ̂ ’te bayéba mpé bakúmisa maloki mpé bonsɔ́mí bwa baníngá, mpé mpɔ̂ na kotósa mibéko mya sémbo ya ezalela kímyá ya bato mpé bozali malámu káti ya lingómbá lya boyángeli lisangá.
- Makokí mpé bonsɔ́mí yangó makokí, atâ mokɛ́ tɛ̂, kozala esóngó na masɛ́ngí ma Lisangá ya Bikólo ya Molɔ́ngɔ́.
Eténi ya 30[kokoma]
Mobéko atá mɔ̌kɔ́ tɛ́ ya Lisangá liye mokokí kozala mpɔ̂ na Letá, na lisangá ya bato, tǒ na moto, likokí lya kosála likambo liye likonyata makokí mpé bonsɔ́mí áwa.


text:
Biblia elobi nini mpo na porno mpe kotindelana bamesaje ya makambo ya kosangisa nzoto?
Eyano ya Biblia
Biblia elobeli polele te porno mpe kotindelana bamesaje ya makambo ya kosangisa nzoto na Internet to makambo mosusu ya ndenge wana. Kasi, emonisi polele ndenge Nzambe atalelaka makambo oyo elendisaka bato básala pite to oyo etindaka moto akóma na makanisi oyo ebongi te na oyo etali kosangisa nzoto. Talá bavɛrsɛ oyo ya Biblia:
“Bóboma binama ya nzoto na bino ya mabele na likambo ya pite, mbindo, mposa ya kosangisa nzoto.” (Bakolose 3:5) Porno esalisaka moto aboma bamposa ya mabe te, kutu epelisaka yango nde kopelisa. Ekómisaka moto mbindo to salite na miso ya Nzambe.
“Moto nyonso oyo azali kokoba kotala mwasi tii ayoki ye mposa asali na ye ekobo na motema.” (Matai 5:28) Bililingi ya makambo ya kosangisa nzoto epesaka moto makanisi ya mabe oyo ememaka na pite to ekobo.
“Pite mpe mbindo ya ndenge nyonso to lokoso etángama ata kotángama te na kati na bino, ndenge mpenza ebongi na basantu.” (Baefese 5:3) Ata mpo na kosala masɛki, tosengeli te kolobela makambo ya mbindo; tosengeli kotala yango te, ata mpe kotánga yango te na babuku.
“Misala ya nzoto ezali komonana polele, mpe ezali pite, mbindo, . . . mpe makambo oyo ekokani na oyo wana. Mpo na makambo yango, nazali kokebisa bino, ndenge mpe nakebisaki bino liboso, ete baoyo basalaka makambo ya ndenge wana bakozwa libula ya bokonzi ya Nzambe te.” (Bagalatia 5:19-21) Bato oyo batalaka porno, baoyo batindelanaka bamesaje ya makambo ya kosangisa nzoto, ezala na Internet to na telefone, bazali mbindo na miso ya Nzambe. Soki tokómi na momesano ya kosala makambo wana, Nzambe akoki kobwaka biso libela.


text:
Part.2 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.3 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.1 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.4 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.2 Jalousie Pe Motema Mabe Nde Ezali Kotinda Bakanga Miso Devant Ba Oeuvres Ya Le Rais, Kokamwa!
Part.2 Ba pire Petit ya papa Wemba na Werra Son na Paris kal
Part.2 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.2 Ba Cons Mbattants Boyoka Message Ya Monsieur Albert Muya Representant Ya Udps En Occident.
Part.2 Ba Cons Mbattants Boyoka Message Ya Monsieur Albert Muya Representant Ya Udps En Occident.
Part.2 Ba Changer Système Ya Chekula, Ba Bongoli Yango Na Masolo Ya Ba Femmes Violés, Ezofuta Bien
Part.2 Ba Pasteurs Congolais Mingi Na Libanda Ya Mboka Bazal
Part.2 Ba Oeuvres Nini Ba Con Mbattants Basi Basalela Ba Femmes Violés Na Est Ya Rdc?
Part.2 Ba Intouchables Ya Lobi Na Tango Ya Ex: Zaire Lelo Bakomi Toucher, Justice Na Rdc Ezosala
Part.2 Ba Mamans Dépuis Basala Bino Ba Actes Ya Violes, Ba
Part.2 Ba Oeuvres Ya Le Rais, Ezolekela Ba Opposants Congola
Part.2 Ba Mikomisi Ba Noko, Pe Ba Tata Muasi Ya Armand Tung
Part.2 Ba Surprendre Ngbanda Terminator, Na Bobila Dawa Alin
Part.2 Ba Opposant Sans Projet Pona Mboka Na Biso Rdc
Part.2 Ba Sois Disant Ba Ex: Faz Awa Na Poto Botika Bilobela
Part.2 Ba Sois Disant Ba Combattants, Batula Mpaka Ba Mona M
Afro Caribbean Summer Hits Part.2 - Ba Deejay 534194 (2013)
Part.2 Ba Papa Mbala Oyo Bopesa Ba Mamans Lokumu.
Loba Toyaka - Papa Atie Mwana Naye Ya 15 Ans Zemi Et Jalousie Epayi Ya Ba Congolais..@voiceofcongo
Bana Congo Na Usa Ba Beti Sete Na Masolo Ya Mboka Tout Doit Changer Na Mbala Oyo
Part.2 Nani Akosi Yo Que Soki Opekisi Musique Na Paris, Nde
Eclips Musoso Atalaku Ya Felix Wezekwa A Banzi Na Ndenge Ya Muke Te


text:
Ebandeli 43:1-34
8 Nsukansuka Yuda alobaki na Yisraele tata na ye ete: “Tindá mwana elongo na ngai, mpo tótɛlɛma mpe tókende, mpo tótikala na bomoi mpe tókufa te, biso ná yo mpe bana na biso ya mike. 9 Nakozala ndanga mpo na ye. Okotuna ye na lobɔkɔ na ngai. Soki nazangi kozongisela yo ye mpe kolakisa yo ye, wana nasaleli yo lisumu mpo na libela. 10 Kasi soki tóumelaka te, mbɛlɛ sikoyo tosili kokóma kuna mpe kozonga mbala mibale mobimba.”
11 Bongo Yisraele tata na bango alobaki na bango ete: “Soki ezali bongo, bósala boye: Bótya biloko oyo eleki kitoko ya mokili oyo na bisika na bino ya kotya biloko mpe bókita na yango epai ya mobali yango, bópesa ye likabo: mwa balsame, mpe mwa mafuta ya nzoi, ladanume mpe mposo ya nzete oyo ebimisaka mpaka, mbuma ya pisitashe mpe mbuma ya amande. 12 Lisusu, bózwa na lobɔkɔ na bino mbongo mbala mibale; mpe mbongo oyo ezongisamaki na monɔkɔ ya basaki na bino, bokozwa yango na lobɔkɔ na bino mpe bokozongisa yango. Mbala mosusu ezalaki libunga. 13 Bózwa ndeko na bino mpe bótɛlɛma, bózonga epai ya mobali yango. 14 Mpe tiká ete Nzambe Mozwi-ya-Nguya-Nyonso asala ete mobali yango ayokela bino mawa, ete abimisela bino ndeko na bino mosusu mpe Benyamina. Kasi, soki ngai nakozanga bana, nazanga bango kaka!”
15 Na yango, mibali yango bazwaki likabo yango, mpe bazwaki na lobɔkɔ na bango mbongo yango mbala mibale mpe Benyamina. Bongo batɛlɛmaki mpe basimbaki nzela bakiti na Ezipito mpe batɛlɛmaki liboso ya Yozefe. 16 Ntango Yozefe amonaki Benyamina elongo na bango, na mbala moko alobaki na mobali oyo azalaki kokamba ndako na ye ete: “Memá mibali oyo na ndako mpe bomá banyama mpe bongisá yango, mpamba te mibali oyo bakolya elongo na ngai na midi.” 17 Nokinoki mobali yango asalaki kaka ndenge Yozefe alobaki. Bongo mobali yango amemaki mibali yango na ndako ya Yozefe. 18 Kasi mibali yango babangaki, mpamba te bamemaki bango na ndako ya Yozefe, mpe babandaki koloba ete: “Ezali mpo na mbongo oyo bazongiselaki biso na kati ya basaki na biso na ebandeli nde bamemi biso awa mpo bákwela biso mpe bábunda na biso mpe bázwa biso baombo, bázwa mpe bampunda na biso!”
19 Na yango, bapusanaki epai ya mobali oyo azalaki kokamba ndako ya Yozefe mpe basololaki na ye na monɔkɔ ya ndako 20 mpe balobaki ete: “Limbisá biso, nkolo na ngai! Ya solo, tokitaki na ebandeli kosomba bilei. 21 Kasi likambo oyo esalemaki yango oyo: ntango tokómi na esika ya kolala mpe tobandi kofungola basaki na biso, ɛɛ, talá mbongo ya moto na moto ezalaki na monɔkɔ ya saki na ye, mbongo nyonso oyo tozalaki na yango. Bongo tolingi kozongisa yango na mabɔkɔ na biso moko. 22 Mpe tokiti na mbongo mosusu na mabɔkɔ na biso mpo na kosomba bilei. Toyebi mpenza te nani atyaki mbongo na biso na basaki na biso.” 23 Bongo alobaki ete: “Bókitisa motema. Bóbanga te, Nzambe na bino mpe Nzambe ya tata na bino atyelaki bino bomɛngo kati na basaki na bino. Mbongo na bino ekómaki liboso epai na ngai.” Nsima na yango, abimiselaki bango Simeone.
24 Bongo mobali yango akɔtisaki mibali yango na ndako ya Yozefe mpe apesaki bango mai ya kosukola makolo, mpe apesaki bampunda bilei. 25 Mpe babongisaki likabo oyo elɛngɛlamaki mpo na Yozefe ntango akoya na midi, mpamba te bayokaki ete ezalaki kuna nde bakolya mampa. 26 Ntango Yozefe akɔtaki na ndako, bamemelaki ye na ndako likabo oyo ezalaki na lobɔkɔ na bango, mpe bafukamaki bilongi na nse liboso na ye. 27 Mpe nsima na yango, atunaki bango soki bazali malamu mpe alobaki ete: “Tata na bino, mobange oyo bolobelaki, azali malamu? Azali naino na bomoi?” 28 Na yango, balobaki ete: “Mosaleli na yo tata na biso azali malamu. Azali naino na bomoi.” Bongo bagumbamaki mpe bafukamaki bilongi na nse.
29 Ntango atombolaki miso na ye mpe amonaki Benyamina ndeko na ye, mwana ya mama na ye, alobaki ete: “Oyo nde ndeko na bino, oyo ya nsuka, oyo bolobelaki ngai?” Mpe abakisaki ete: “Tiká Nzambe amonisela yo boboto na ye, mwana na ngai.” 30 Yozefe abandaki kosala mbangumbangu, mpamba te akokaki lisusu kokanga motema te mpo na ndeko na ye, bongo alukaki esika mpo na kolela mpe akɔtaki na shambre ya kati mpe kuna alelaki, abimisi mpisoli. 31 Nsima na yango asukolaki elongi na ye mpe abimaki libándá mpe akangaki motema mpe alobaki ete: “Bótya bilei.” 32 Mpe batyelaki ye bilei epai mpe bango epai mpe Baezipito oyo bazalaki kolya elongo na ye epai; mpo Baezipito bakokaki te kolya esika moko na Baebre, mpamba te yango ezali likambo oyo Baezipito bayinaka.
33 Mpe bafandaki liboso na ye, mwana ya liboso na esika ya mwana ya liboso mpe oyo ya nsuka na esika ya mwana ya nsuka; mpe mibali yango bazalaki kotalana na kokamwa. 34 Mpe azalaki kotinda bázwa biloko liboso na ye mpe bápesa bango, kasi biloko oyo azalaki kobakisela Benyamina elekaki ya baoyo mosusu nyonso mbala mitano. Na bongo bazalaki kolya lokola na fɛti, komɛla elongo na ye mpe basepelaki.